﻿ AXIOLOGIE SUPORT DE CURS I NOŢIUNI AXIOLOGICE 1 ACTE ŞI OBIECTE Este o constatare hotărâtoare pentru toată dezvoltarea studiilor filosofice deosebirea, reluate de mai multe ori în cursul cercetării contemporane, dintre acte şi obiecte ale conştiinţei Se pot numi acte toate acele manifestări ale conştiinţei care se însoţesc cu un sentiment de activitate a eului Eul se simte lucrând în actele sale, fie că supune unei transformări materialele sale preexistente, fie numai că străbate o anumită durată până în clipa când lucrarea conştiinţei poposeşte într-un obiect Obiecte sunt toate acele manifestări ale conştiinţei în care eul se resimte pasiv, în înţelesul că orice activitate a încetat îndată ce conştiinţa le înregistrează Distincţia dintre acte şi obiecte ale conştiinţei este cu atât mai importantă cu cât limbajul folosind adeseori, pentru realităţi atât de variate, termeni identici, deosebirea care le separă poate fi cu uşurinţă nesocotită Se vorbeşte astfel, în împrejurări diferite, dar fără nici o preocupare discriminativă, despre percepţii sau despre reprezentări, deşi este evident că uneori, prin aceste cuvinte, se înţelege acţiunea conştiinţei de a-şi reprezenta sau de a percepe un lucru, în timp ce alteori aceeaşi termeni desemnează rezultatul actelor de reprezentare sau de percepţie, conţinutul static de conştiinţă în care amintitele acte sfârşesc Tot astfel judecata este şi lucrarea de punere în relaţie a unui subiect cu un predicat şi rezultatul acestei lucrări Un limbaj deplin organizat ar trebui să evite toate aceste omonimii păgubitoare clarităţii ştiinţifice, făurind serii paralele de termeni pentru toate actele conştiinţei şi pentru toate obiectele corelative cu ele Să adăugăm îndată că, în alte terminologii filosofice, se face distincţia dintre acte şi conţinuturi ale conştiinţei Dar oare actele nu sunt şi ele interioare conştiinţei şi, prin urmare, nişte conţinuturi ale ei? La rândul lor, Brentano şi Meinong, apoi Husserl şi Th Lipps, disting între acte, conţinuturi şi obiecte intenţionale Interesul acestei distincţii stă în observaţia că pe când conţinuturile sunt reprezentate, obiectele sunt gândite Imaginea unui prieten, ne spune Lipps, este altceva decât prietenul însuşi Când formulez o judecată asupra unui prieten, actul de conştiinţa nu se îndreaptă asupra imaginei lui (conţinutul), ci asupra prietenului însuşi (obiectul) Deosebirea, justă din punctul de vedere ontologic, nu are însă o valoare psihologică deosebită, deoarece obiectul intenţional nu poate fi realizat de conştiinţă decât tot în forma unui conţinut al ei Mai potrivit mi se pare deci a spune că, din punctul de vedere al analizei conştiinţei, obiectul poate fi sau reprezentat ca imagine sau gândit drept cauza externă a acestei imagini, în ambele cazuri având de-a face tot cu obiecte, ca termene ale unor acte Pentru aceste motive, credem că putem rămâne la diferenţierea dicotomică de mai sus Deosebirea dintre acte şi obiecte ale conştiinţei poate să se izbească şi de concluziile unei filosofii actualiste, pentru care conştiinţa nu poate fi reprezentată altfel decât sub categoria duratei şi transformării Conştiinţa-fluviu a lui James n-ar cunoaşte astfel decât acte, niciodată obiecte Obiectele, după expresia lui Bergson, n-ar fi decât decupări practicate în pânza fluidă a duratei pure, un produs secundar obţinut de nevoile orientării practice Faţă de aceste obiecţii posibile, dacă ne constrângem să separăm faptele înseşi de interpretările lor, nu putem decât să menţinem deosebirea dintre acte şi obiecte Căci oricare ar putea fi teoriile relative la prioritatea actelor faţă de obiecte, la caracterul primar al unora şi la caracterul derivat al celorlalte, rămâne o constatare inalterabilă a intuiţiei interne faptul că, în unele din manifestările sale, conştiinţa se resimte în activitate, în timp ce în altele ea se resimte pasivă Constatarea aceasta este punctul nostru de plecare 2 APREHESIUNE ŞI CREAŢIUNE Obiectele sunt cuprinse de acte, nu sunt create de ele Lunga tradiţie kantiană ne-a învăţat totuşi că actele conştiinţei sunt totdeauna creatoare Obiectul ar fi deci produsul actului Dacă actul se modifică, produsul lui variază Imagini şi gândiri, afecte şi valori i-au o formă sau alta după felul actului care le-a produs Între acte şi obiectele lor ar exista o legătură funcţională Conştiinţa nu s-ar găsi în nici un moment în posesiunea unui câştig sigur, deoarece variaţiile actelor ei ar modifica şi structura obiectelor la care actele ajung Dacă însă şi de data aceasta, ne constrângem să ne limităm la fapte, renunţând la orice teorii asupra lor, actele ne apar drept aprehensive, nu creatoare Pentru observaţia internă, actul nu produce obiectul din spontaneitatea lui, ci îl cuprinde, găsindu-l gata făcut la termenul efortului său Când căutăm să ne amintim ceva, amintirea regăsită nu ni se înfăţişează altfel decât ca un obiect independent de sforţarea care l-a actualizat, ca o structură deplină chiar înainte ca, prin actele sale, conştiinţa să fi încercat să câştige Tot astfel, noţiunile, afectele şi valorile ni se înfăţişează gata făcute la capătul actului care le cuprinde Observaţia conştiinţei nu ne spune niciodată că noi creăm obiectele ei, ci numai că le cuprindem Dacă există totuşi afecte turburi şi noţiuni incomplete, judecăţi sau raţionamente eronate, împrejurarea se poate datora unei îndoite cauze Într-un prim caz, afectele turburi, noţiunile incomplete sau judecăţie eronate pot apărea ca rezultatele divergenţei dintre acte şi obiectele corelative Acela care în căutarea adevărului execută acte de simţire sau de dorinţă este firesc să nu găsească adevărul Dar aceasta nu din pricină că adevărul ar fi produsul unui act specific, ci din aceea că el nu poate fi cuprins decât de un anumit tip de acte Actul nu produce obiectul, dar după felul lui, poate să-l cuprindă sau nu Tot astfel, în cuprinsul unei arii rezervate unui anumit fel de acte, actele secundare subalternative ating un anumit fel de obiecte Când aceste acte se înlocuiesc, obiectele variază, dar aceasta nu din pricină că obiectele ar fi produsele actelor, ci din aceea că, după genul lor, ele nu pot fi atinse decât de un anumit fel de acte Dacă între acte şi obiecte nu există o legătură funcţională, există în tot cazul o corelaţie; iar această corelaţie poate fi nimerită sau ratată Într-un al doilea caz, afectele turburi, noţiunile incomplete sau judecăţile eronate pot fi rezultatele unor acte corelative nedesăvârşite, oprite în drum, caduce Cine străbate dincolo de eroare, la adevăr, n-are totdeauna conştiinţa că a variat felul activităţii sale intelectuale, rectificând-o, punând-o în acord cu obiectul; adeseori el are conştiinţa că a prelungit activitatea sa, a împins-o mai departe, a întregit-o Orice cercetător, în oricare ramură a ştiinţei, cunoaşte bine împrejurarea aceasta Eroarea nu este atunci pentru el produsul unui drum greşit, cât al unei lipse de consecvenţă şi de energie lăuntrică 3 SPECII DE ACTE ŞI SPECII DE OBIECTE Caracterul indescriptibil al actelor Există patru felurti de acte: reprezentarea, gândirea , simţirea şi dorinţa Există patru feluri de obiecte: imaginile, abstracţiunile, afectele şi valorile Reprezentarea cuprinde imagini, gandirea cuprinde abstracţiuni, simţirea cuprinde afecte, dorinţa cuprinde valori Deosebirile acestea nu ne întorc nicidecum la vechea psihologie a facultăţilor, deoarece, afirmând pluralitatea speciilor de acte, nu negam putinţa întrepatunderii şi colaborării lor Dimpotrivă, în realitatea conştiinţei,afirmăm că este greu de găsit vreun moment în care diversele specii de acte sa nu fie deopotrivă reprezentate şi coadaptate Coadaptarea actelor şi obiectelor conştiinţei în orice moment al ei este un fap elementar de observaţie Simultaneitatea efectivă a actelor conştiinţei nu exclude însă putinţa separării lor teoretice Tot astfel convergenţa funcţiunilor organice nu înlătura deloc, pentru fiziolog, posibilitatea de a le distinge şi de a le descrie în parte Ceea ce incubă cercetării este numai stabilirea originalităţii, a caracterului ireductibil al fiecăruia dintre actele amintite şi al obiecte corelative Actele nu pot fi însă descrise şi, cu privire la ele, nu este cu putinţă stabilirea originalităţii lor Originalitatea actelor rezultă din aceea a obiectelor pe care ele le cuprind Actele nu pot fi descrise, pentru că nu poate fi descris decât ceea ce poate fi observat Nu pot fi însă observate decât sau obiecte (configuraţii statice) sau acte (procese) a caror desfaşurare este mai lentă decât actul observaţiei înseşi Mişcarea unei roţi având o viteză superioară vitezei percepţiei nu poate fi observată Pentru a observa vreunul din actele conştiinţei ar trebui ca, în momentul observaţiei, conştiinţa să se dedubleze în aşa fel încât o parte a conştiinţei să se găsească faţă de cealaltă parte a ei în situaţia necesara observaţiei Analiza cunoaşte cazuri de observaţie al unui obiect al conştiinţei, prin dedublarea ei în act observator şi obiect observabil Vechea obiecţie împotriva constituirii psihologiei ca ştiinţă, în temeiul pretinsei imposibilităţi a conştiinţei de a se dedubla, a fost infirmată de însăşi dezvoltarea modernă a ştiinţei sufletului Poate însă conştiinţa să observe propriile ei acte? Pentru aceasta ar trebui, într-o primă ipoteză, ca actul să se convertească în obiect, adică să înceteze a fi el însuşi Sau ar trebui, într-o a doua ipoteză, ca viteza actului de observaţie să fie superioară vitezei actului observat Şi cum observaţia este un act complex de reprezentare şi de gândire, ar trebui, pentru ca o observaţie să se constituie, ca actul de reprezentare şi de gândire să aibă o viteză superioară celorlalte acte ale conştiinţei, dacă este vorba a descrie simţirea sau dorinţa, ceea ce nu este niciodată probat Ar trebui, în fine, dacă ar fi vorba de a descrie actele înseşi ale reprezentării şi gândirii, ca actele acestea să se desfăşoare în două viteze deosebite, în una certă ca acte observate şi într-o viteză superioară ca acte ale observaţiei, ceea ce ar fi cu neputinţă, mai cu seamă în acelaşi moment Pentru toate aceste motive, actele conştiinţei nu sunt observabile şi nu pot fi descrise Când un proces (prin urmare şi un act de conştiinţă) nu este observabil, conştiinţa adoptă, pentru a-l descrie, o altă metodă Ea stabileşte etapele lui, pe care le descrie ca pe nişte obiecte şi gândeşte actul drept trecerea ireprezentabilă de la o etapă la alta, de la un obiect la altul Mai toate procesele naturale se înfăţişează în descrierile ştiinţei în acest fel Dezvoltare organismelor în epoca prenatală este pentru naturalist o succesiune de etape (obiecte) embriologice Procesul cristalizării este trecerea unui corp de la starea lui de obiect fluid la aceea de obiect solid Dezvoltarea organică şi cristalizarea propriu-zise rămân într-acestea ireprezentabile Actele conştiinţei nu apar în alt chip Actul însuşi rămâne sub puterea de reprezentare; numai etapele lui se înalţă în lumina clară a reprezentării A descrie un act de conştiinţă înseamnă deci a observa obiectele care punctează cursul desfăşurării lui sau numai obiectul lui final, acela care îl limitează Dar dacă actele nu pot fi descrise, nu pot fi ele trăite, simţite? Dilthey a făcut din trăirea actelor metoda propriu-zisă în ştiinţele spiritului Este un caz de alternare a actelor constiinţei, dintr-o categorie despre care ne vom ocupa îndată Putem însă să spunem de pe acum că cine orientează un act de simţire către obiectele reprezentării, gândirii sau dorinţei, este firesc să nu cuprindă decât afectele cu care acestea sunt coadaptate „Trăirea”, proclamată ca metoda proprie ştiinţelor spiritului, reprezintă de fapt un tip inadecuat de cunoaştere 4 ALTERNAREA ACTELOR DE CONSTIINŢĂ Actele de conştiinţă sunt alternabile Un act de conştiinţă poate înlocui pe altul în cuprinderea obiectului propriu al celui dintâi Faptul este posibil numai graţie împrejurării, amintite şi mai sus, că actele şi obiectele de diferite specii sunt coadaptate în actualitatea conştiinţei Când însă un act de conştiinţă se îndreaptă asupra unuia din obiectele incorelative, el nu poate cuprinde decât ceea ce acesta din urmă conţine ca obiecte corelative, adaptate la structura obiectului incorelativ Pot preivi, aşadar, din unghiul oricărui act, către orice oniect al conştiinţei, dar nu vad decăt ceea ce actului respectiv i se poate arăta, ceea ce el poate aprehenda „Trăirile”, despre care am vorbit la sfârşitul paragrafului anterior, alcătuiesc un caz din această categorie, întrucât ele înfăţişează rezultatul unui act de simţire orientat asupra unor obiecte ale gândirii (împiedecată uneori să funcţioneze ) Alt caz de alternare al actelor de conştiinţă este acela care se produce când reprezentarea se îndreaptă asupra abstacţiunilor, adică asupra obiectelor proprii gândirii Rezultatul acestei alternări sunt schemele, cu care operează toate ştiinţele Scema este abstracţiunea cuprinsă de reprezentare sau, mai precis, imaginea adaptată la abstracţiune, adică obiectul actului de reprezentare în funcţiunea sa inadecuată Acela care, în studiul ştiinţelor, întâmpină scheme, acolo unde ar fi aşteptat abstracţiuni, înregistrează împrejurarea ca o nepotrivire a actelor în funcţiune sau ca o substituire a obiectelor căutate, care legitimează neîncrederea relativa în procedeul schematismului Dar în cazul cel mai general, şi cel mai însemnat, de alternare a actelor de conştiinţă este acela al gândirii în cuprinderea reprezentărilor, afectelor şi valorilor Când gândirea se îndreaptă asupra imaginilor, afectelor sau valorilor, ea obţine, la capătul său, conştiinţa că un rest, sâmburele original al imaginei, afectului sau valorii, rămâne necuprins În această stare de lucruri se întemeiază critica adusă de atatea ori ştiinţei individualului (epistemologia intuitivă), a afectelor sau valorilor Căci ceea ce gândirea cuprinde în imaginea individuală, în afecte şi valori nu este chiar imaginea, afectul sau valoarea, ci numai abstracţiunea coadaptată în structurile conştiinţei dominate de reprezentare, afect sau valoare Conştiinţ poate cuprinde imaginile, afectele sau valorile, prin actele corelative ale reprezentării, simţirii şi dorinţei, dar nu poate teoretiza asupra lor, decât într-o formă relativ inadecuată, pe care o cercetare serioasă trebuie s-o mărturisească cu toată sinceritatea În sfârşit, un alt caz de alternare a actelor de conştiinţă îl reprezintă valoarea cuprinsă de alte acte decât dorinţa, adică de reprezentare, simţire sau gândire Rezultatele atinse de aceste acte incorelative se cuvin a fi descrise cu preciziune, deoarece ele sunt adeseori confundate cu valorile înseşi, adică cu obiectele proprii ale dorinţei a Miturile Miturile sunt valori cuprinse de reprezentare, adică imagini coadaptate la structura valorii sau valori cuprinse prin funcţiunea unui act inadecuat Clasicismul modern vedea în mituri simple imagini poetice , obiecte ale actului de reprezentare A fost un mare progres al cercetării, când în veacul al XVIII-lea, Giambattista Vico a recunoscut în mituri rezultatul unui act inadecuat Pentru Vico şi pentru întreaga lui descendenţa teoretică, pâna la romanticii germani, mitul era o concepţiune abstractă relativă la structura universului sau la originea lucrurilor, cuprinsă printr-un act de reprezentare Multă vreme mitul a trecut drept abstacţiunea văzută ca imagine sau, cum suntem mai îndreptăţiţi a spune în lumina precizărilor aduse aici drept imaginea coadaptată cu abstracţiunea în structura unui anumit moment al conştiinţei Este, într-acestea, un rezultat al cercetării moderne descoperirea că mitul este altceva sau, în tot cazul, mai mult decât o explicaţie teoretică a lumii, văzută de imaginaţie Din vechea definiţie a mitului rămâne, pentru noi numai înţelegerea lui drept un obiect incorelativ al reprezentării sau drept obiectul unui act inadecuat Alternarea actelor de conştiinţă, prezentă în mituri, nu se produce între reprezentare şi gândire, ci între reprezentare şi dorinţă Decând Georges Sorelîn ale sale Reflecţiuni asupra violenţei a pus în lumină, prin scăpărarea unei intuiţii geniale, caracterul activ al miturilor, adică puterea lor de a mobiliza şi orienta dorinţa, ştim mai bine că mitul este valoarea cuprinsă de reprezentare, adică imaginea coadaptată cu valoarea În câmpul de conexiuni şi coadaptări ale imaginilor mitice se lămuresc totdeauna unele valori: fecunditatea (mitul lui Dionysos, Ceres şi Adonis), prietenia (Castor şi Pollux), iubirea şi fidelitatea (Amor şi Psyche, Hero şi Leandru, Admet şi Alceste) etc Există mituri economice (Argonauţii), ale cunoaşterii (Oedip) şi ale civilizaţiei (Prometeu) Vechea teorie asupra miturilor, ca abstracţiuni cuprinse prin reprezentări inadecuate, a permis gruparea legendelor mitologice după sectoarele naturii, presupuse a fi explicate prin ele S-a vorbit astfel despre mituri în legătură cu marea şi râurile, cu munţii, cu pădurile şi câmpiile, cu lumea olimpiană şi cu cea infernală etc Mai potrivită cu firea adevărată a miturilor va fi însă gruparea lor axiologică, pe care viitorul este probabil că o va construi odată b Afectele posesiunii şi ale aprobării Nu numai reprezentarea poate încerca să cuprindă valorile Celelalte acte ale conştiinţei, în funcţiune inadecuată pot şi ele să se orienteze asupra valorilor Aşa, de pildă, simţirea Când însă simţirea se îndreaptă asupra valorilor, ea nu cuprinde valorile înseşi, ci numai acele afecte care sunt conexate şi coadaptate cu ele Le numim pe acestea din urmă afectele posesiunii Căci dacă valorile propriu-zise sunt obiectele corelative ale dorinţei, atunci afectele pe care le pot încerca în legătură cu ele, prin actul simţirii, sunt acele ale posesiunii, ale perspectivei acesteia, ale imposesiunii sau ale pierderii lucrului dorit Distingem printre aceste afecte pe acela al posesiunii realizate, plăcerea, voluptatea sau fericirea posesiunii, după însemnătatea obiectului posedat, fagăduinţa posesiunii adevărate sau dorul după posesiunea posibilă dar îndepărtată, teama pierderii cu putinţă şi teroarea pierderii iminente (când posesiunea ameninţată este de un mare preţ), tristeţea sau deznădejdea pierderii iremediabile etc Mulţi teoreticieni ai valorilor, veniţi din tabăra psihologismului au confundat valoarea cu afectele posesiunii, mai cu seamă cu afectul posesiunii realizate şi depline, făcând din valoare un fel de calitate secundară a lucrurilor, obţinută prin proiectarea asupră-le a afectului posesiunilor Valoarea ar fi aureola pe care o împrumută lucrurilor satisfacţia posesiunii lor sigure, posibile sau ameninţate Iată însă că faptul de observaţie al alternării actelor de conştiinţă ne permite să distingem acum între afectele posesiunii, adică afecte conexate şi coadaptate cu obiectele dorinţei, şi valorile propriu-zise, de a căror fire adevărată ne apropiem, în chipul acesta, cu un pas mai mult În sfârşit, printre afectele pe care le cuprindem prin actele de simţire orientate asupra valorii, distingem pe acele ale aprobării şi adeziunii; în timp ce simţirea cuprinde în legătură cu obiectele gândirii afectul evidenţei Între aprobare şi adeziune, pe de o parte, şi evidenţă, pe de alta, există întreaga diferenţă dintre sentimentul valorii şi acel al abstracţiunii Declarăm că o abstracţiune, un adevăr oarecare al ştiinţei, este evident şi înţelegem prin aceasta că el se impune inteligenţei noastre Aprobăm însă o valoare şi înţelegem, de data aceasta, că dorinţa noastră nu poate să nu se orienteze asupra valorii ei corelative, îndată ce o descoperă Evidenţa este semnul afectiv al unei acţiuni exercitate din afară asupra spiritului; aprobarea este semnul afectiv al unei acţiuni pornite din interiorul spiritului Spiritul suportă evidenţa, nu o produce În aprobările sale, spiritul se resimte însă în activitate; el este factorul activ al aprobărilor lui Spunem, din această pricină, că primim o evidenţă, dar dăm o aprobare Când dorinţa cuprinde la capătul actului său o valoare, el o recunoaşte ca atare, o aprobă şi, în acelaşi timp, şi-o însuşeşte, aderă la ea, îşi propune s-o caute şi s-o regăsească mereu Afectul aprobării se întovărăşeşte astfel cu acela al adeziunii şi, în trăirea acestor afecte, orice conştiinţă recunoaşte semnul că a cuprins unele valori c Judecăţile de valoare şi despre valori Reversibilitatea alternanţelor Gândirea este al treilea act care poate, prin funcţiune inadecuată, să se orienteze asupra valorilor Ceea ce gândirea cuprinde însă , în cazul acesta, nu este valoarea, ci abstracţiunea coadaptată cu ea, devenită predicat, subiect sau predicat şi subiect al unei judecăţi Numim judecată de valoare aceea în care valoarea este predicatul judecăţii Exemple: acest tablou este frumos; fapta lui M Scaevola este vitejescă; caracterul lui Schiller este nobil etc Numim judecăţi despre valori acelea în care subiectul sau subiectul şi predicatul sunt valori Exemple: valorile sunt polare; frumosul este contemplabil; adevărul este superior utilului etc Cine formulează una din aceste judecăţi nu atinge valorile înseşi, care nu pot fi cuprinse ca obiecte corelative decât de actele de dorinţă, ci numai abstracţiunile conexate şi coadaptate cu ele Împrejurarea devine evidenţă în acele cazuri când pot formula o judecată al cărei predicat să fie o „valoare” , fără ca acest predicat să fie o valoare propriu-zisă, adică un obiect cuprins de un act adecvat de dorinţă Aşa de pildă, cineva poate spune că o cunună de diamante este un lucru foarte preţios, fără ca vorbitorul, în modestia gesturilor şi nevoilor sale, să dorească cununa de diamante Toate judecăţile pe care le formulează istoricul în legătură cu valoarea faptelor, ideilor sau caracterelor trecutului prezintă această particularitate Ele nu cuprind în relaţiile lor valorile înseşi, care nu sunt niciodată obiecte ale gândirii, ci numai abstracţiunile coadaptate cu ele De asemeni, toate judecăţile pe care le stabileşte ştiinţa valorilor (axiologia) nu au ca subiecte, ca predicate sau ca subiecte şi predicate, valori propriu-zise, care nu pot fi decât obiecte corelative ale dorinţei, ci numai abstracţiuni coadaptate cu valorile, singurele obiecte posibile ale gândirii orientate asupra valorilor Gândirea nu poate cuprinde, aşadar, valoarea decât în această formă inadecuată Conştiinţa nu poate să se îndrepte asupra valorilor propriu-zise decât prin acte adecuate de dorinţă, dar atunci renunţă să teoretizeze asupra lor sau consimte să le gândească într-o formă inadecuată şi, numai cu această rezervă, poate ajunge la o teorie a valorilor Alternările actelor conştiinţei sunt însă reversibile După cum gândirea se poate substitui dorinţei, tot astfel dorinţe se poate substitui gândirii Este ceea ce se întâmplă ori de câte ori acela care ia cunoştinţă de o judecată de valoare sau de o judecată despre valori, încearcă să cuprindă abstracţiunile respective prin acte de dorinţă, convertindu-le astfel în valori propriu-zise Cănd cuiva i se comunică judecata relativă la tăria de caracter a lui M Scaevola, poate să înregistreze ideea acestei tării ca pe un obiect al dorinţei sale, al aspiraţiei sale morale şi cuprinde atunci o valoare propriu-zisă, care nu este în nici un chip formulabilă în judecăţile istoricului, dar care poate fi înviată de conştiinţa cititorului de scrieri istorice Tot astfel, când într-o exiologie aflăm că frumosul este o valoare de contemplaţie (Rickert), pot să execut acţiunea de reversiune a alternanţelor, înviind această abstracţiune ca valoare Cei care studiază istoria sau axiologia, într-un spirit viu, practică necontenit aceste reversiuni ale alternanţelor De aceea, poziţia celor care studiază ştiinţele axiologice este deosebită de a aceluia care cercetează ştiinţele abstracte relative la un domeniu indiferent faţă de valoare, cum este vastul domeniu al naturii În timp ce acesta din urmă nu trebuie să depună decât efortul actului de gândire, axiologul trebuie să depună sforţarea îndoită a alternării dorinţei prin gândire şi a gândirii prin dorinţă Fără încercarea de a învia valoarea sub abstracţiune, axiologia ar fi o ştiinţă moartă 5 VALORI ŞI BUNURI Valorile nu sunt, după firea lor proprie, nici mituri, nici sentimente ale posesiunii, nici subiecte sau predicate ale judecăţilor de valoare Valorile sunt obiecte ale dorinţei Dorinţa cuprinde valorile ca pe obiectele ei corelative Ea le cuprinde ca pe nişte obiecte categoriale, a căror expresie în limbă este totdeauna un substantiv S-ar putea totuşi spune că dorinţa nu cuprinde decât lucrurile, fiinţele şi faptele omeneşti concrete capabile s-o îndestuleze sau actele calităţii determinate pentru care aceste lucruri, fiinţe sau fapte sunt râvnite Cine doreşte să-şi astâmpere setea îşi reprezintă apa sau acele calităţi ale apei prin care setea sa poate fi astâmpătată Acela care doreşte să-şi mângâie singurătatea îşi reprezintă prietenul sau acele însuşiri ale prietenului prin care singurătatea lui poate fi mângâiată etc În realitate însă, nimeni nu-şi poate reprezenta într-un om un prieten sau calităţile care îl învrednicesc cu acest nume, dacă în prealabil nu a cuprins prietenia Există prieteni numai pentru că există prietenie Numei pentru că există armonia, unele opere de artă sunt înregistrate ca armonioase Numai pentru că dorinţa în unele din orientările ei cuprinde austeritatea, unii oameni sunt aprehendaţi ca austeri Valoarea-substantiv este totdeauna antecedentul valorii-adjectiv sau a altor lucruri, fiinţe sau fapte determinate prin însuşirile denumite de valorile adjective şi care, din această pricină, pot fi numite bunuri Toate încercările de a explica originea şi formaţia valorilor , de pildă a valorilor noastre morale sau estetice, prin experienţa bunurilor culturii, pornesc de la o falsă punere a problemelor Căci pentru ca anumite fiinţe sau fapte să fie cuprinse, de pildă, ca juste sau caritabile, este necesar ca justiţia sau caritatea să fie constituite ca valori în conştiinţa noastră Valorificarea lucrurilor, adică cuprinderea lor ca bunuri, presupune antecedenţa valorii Valorile nu sunt deci produsul experienţei sociale a bunurilor Această experienţă este în realitate condiţionată de prezenţa în conştiinţă a valorilor Nu vom spune totuşi că valorile sunt nişte speţe imuabile şi că ele n-au nici o viaţă istorică Există, fără îndoială, o isorie a valorilor morale, estetice, religioase; dar acestea numai pentru că actele de dorinţă sunt succesive, intermitente, alternabile Istoria binelui, a frumosului şi a sacrului înfăţişează aventurile conştiinţei apetitive a omului, procedând prin cuceriri treptate, interceptate de momente de eclipsă sau de alternări ale dorinţei cu alte acte aprehensive ale spiritului 6 POSIBILITATEA VALORILOR PURE Posibilitatea valorilor pure, adică a unor valori cuprinse de conştiinţă fără nici o conexiune cu un suport concret, este unul din punctele mai mult contestate de teoriile axiologice moderne Se pune, în adevăr, întrebarea: ce poate fi frumosul, binele sau adevărul în afară de acele aspecte pe care, pentru un motiv oarecare, le declarăm frumoase, bune sau adevătare? Experienţa ne-ar prezenta opere de arte frumoase, foarte bune, sau judecăţi adevărate, dar niciodată frumosul, binele şi adevărul în stare pură, adică nişte valori lipsite de orice suport concret Acei care fac această observaţie adaugă că teoria asa-ziselor valori pure alcătuieşte o adevărată „mitologie”, pe care omul de ştiinţă, atent la constatările experienţei, trebuie neapărat s-o infirme Faţă de aceste puncte de vedere ale empirismului, se poate observa totuşi că una din preocupările străvechi ale filosofiei a fost să definească tocmai acele valori pure, a căror posibilitate este astăzi aprig contestată Definiţia ideilor morale, în speculaţia socratică şi platonică, este o dovadă că valorile pure, frumosul, binele, iubirea, cumpătarea, vitejia etc pot fi nişte obiecte ale conştiinţei, cgiar în afară de conexiunea lor cu un suport concret Dacă n-ar fi asa, întreaga dialectică platonică ar fi o vorbărie goală, fără obiect, din care omul de ştiinţă n-ar putea să folosească nimic În acest sens, încă de acum două sute de ani, Voltaire adresa ironiile sale acelora care speculează asupra frumosului pur, to kalon al vechilor gânditori greci, despre a cărui fire nu pot cădea de acord, tocmai pentru că frumosul nu este altceva decât obiectul concret al unor dorinţe particulare, variabile de la individ la individ Există insă unii gânditori care nu îmbraţişează relativismul radical al unui Voltaire şi care conced valorilor pure o existenţă, dar una derivată şi secundară Valorile pure ar fi, pentru aceştia, concepte ale inteligenţei, produse ale generalizării aplicate asupra materiei experienţelor axiologice particulare Posibilitatea valorilor pure trebuie deci dovedită, mai întâi împotriva relativismului, apoi împotriva nominalismului axiologic Împotriva celui dintâi din aceste puncte de vedere se poate face observaţia că, pentru a putea fi recunoscut ca valabil, relativismul ar trebui să probeze că valorile apar în conştiinţă în forme valabile, deşi ele sunt cuprinse prin acelaşi tip de acte Iată însă o dovadă pe care relativismul axiologic nu o încearcă niciodată Adevărul pare a fi dealtfel cu totul altul Variaţia valorilor pare a proveni din caracterul alternabil al actelor care le cuprinde Dacă idealul de frumuseţe al Evului Mediu este altul decât acela al Renaşterii, împrejurarea nu provine din inexistenţa unui frumos pur, ci din aceea că această valoare pură este sesizată mereu din alte unghiuri, în alte dispoziţii ale spiritului, de fiecare dată prin alte acte ale lui Relativismul valorilor nu provine din firea lor, ci din aceea a actelor cu care ne apropiem de ele Sarcina ştiinţelor axiologice este însă tocmai să reducă marea varietate a valorilor, deosebind între actele inadecuate şi cele adecuate şi să ajute astfel lucrării de cuprindere a valorilor pure De altfel, relativismul nu este niciodată o poziţie teoretică bine gândită până la capăt Căci dacă relativismul constată că valorile apar în forme particulare şi variabile, el ar trebui să recunoască implicit existenţa unor valori generale şi permanente, adică a unor valori pure care, în anumite condiţii, se particularizează şi variază Particularitatea şi variabilitatea sunt, fiecare în parte, termeni corelativi, adică termeni care nu pot fi gândiţi decât în corelaţie cu generalitatea şi permanenţa Afirmaţia existenţei valorilor particulare şi variabile implică deci pe aceea a valorilor generale şi permanente, specificate în forma celor dintâi Relativismul nu gândeşte însă particularitatea şi variabilitatea ca pe nişte termeni care presupun generalitatea şi permanenţa, adică nu-i gândeşte până la capăt El afirmă existenţa unor particularităţi şi variabilităţi în sine, absolute, ceea ce alcătuieşte o poziţie incontestabil absurdă, pe care o gîndire consecventă nu poate decât să o respingă În al doilea rând, nu pare mai bine gândită nici poziţia care vede în valori produsele generalizării exercitate asupra materiei concrete a bunurilor particulare, date în experienţa fiecăruia din noi Nominalismul axiologic presupune că valorile sunt produsul existenţei bunurilor Absurditatea acestei axiome a fost denunţată însă din paragraful anterior, unde am arătat că un lucru nu poate fi cuprins ca bun, decât în raport cu o valoare Valorile sunt condiţia existenţei bunurilor Fără prezenţa în conştiinţă a valorilor, unele lucruri n-ar putea fi înregistrate ca bunuri Astfel, nu experienţa bunurilor condiţionează pe aceea a valorilor, ci dimpotrivă, experienţa valorilor condiţionează pe aceea a bunurilor S-ar putea totuşi spune că nu experienţa bunurilor, ci simpla experienţă a lucrurilor şi persoanelor produce valoarea Trăind într-un anumit mediu de lucruri şi persoane, experimentând anumite raporturi morale şi sociale, conştiinţa ar resimţi cum la un moment dat se degajează pentru ea semnificaţia anumitor valori Din experienţa războiului s-ar forma valoarea vitejiei; din experienţa vieţii de familie s-ar forma valoarea purităţii morale etc Cine gândeşte astfel presupune însă că există posibilitatea unei treceri de la indiferenţă la valoare, că valoarea s-ar forma din materia unor experienţe indiferente O astfel de presupunere nu este însă mai puţin eronată decât aceea care ar pretinde că ideea de lumină s-ar forma din experienţa întunericului Între indiferenţă şi valoare nu există simplul raport de la particular la general, de la experienţă la idee, ci o completă heteronomie, determinată de faptul că imaginile sau abstracţiunile indiferente sunt cuprinse de actele de reprezentare sau de gândire ale conştiinţei, în timp ce valorile sunt cuprinse de actele ei deziderative Valorile nu se pot deci forma din experienţele indiferente ale conştiinţei Ele sunt în conştiinţă nişte obiecte ireductibile, cuprinse prin acte adecvate 7 BUNURI, LUCRURI, PERSOANE Bunurile sunt lucruri valorificate, lucruri în care dorinţa cuprinde valori Valorile se găsesc în bunuri şi coştiinţa le cuprinde în ele Spunem, din această pricină, că bunurile au o adâncime, în timp ce toate celelalte lucruri, care nu sunt bunuri, sunt lipsite de adâncime, sunt superficiale Nu este vorba, desigur, de adâncime ca dimensiune spaţială, ci de o adâncime ontologică, adică de un mod de a fi al lucrurilor pe care îl exprimăm printr-un simbol spaţial Un lucru este, pentru conştiinţa care şi-1 reprezintă, o suprafaţă rezistentă Reprezentarea se opreşte la suprafaţa lucrurilor; pe când dorinţa pătrunde în adâncimea bunurilor S-ar putea spune că suprafaţa lucrurilor respinge reprezentarea întocmai ca şi pe voinţa noastră, în vreme ce adâncimea bunurilor absoarbe dorinţa O lume alcătuită exclusiv din lucruri ar fi o lume fără perspective, fără ecou, fără profunzinie, aşa cum este oarecum universul orbilor din naştere, operaţi de curând O astfel de imagine a construit pozitivismul, făcând din lume ansamblul situat într-un singur plan al tuturor senzaţiilor coexistente şi succesive În icoana unei astfel de lumi, bunurile şi valorile, adică lucrurile adânci şi adâncimea lucrurilor, nu ocupă nici un loc Universul pozitivist este un univers superficial Pentru a înţelege mai bine deosebirea dintre lucruri şi bunuri, să presupunem un lucru aprehendat de obicei ca bun şi care, printr-o alternare a actelor conştiinţei, ar fi cuprins de reprezentare ca simplu lucru: bunul respectiv s-ar comprima deodată, reducându-le la un singur plan, vidându-se de orice adâncime Dacă un tablou, în loc să fie cuprins de apetenţa estetică drept bun estetic, ar fi cuprins de reprezentare ca simplu lucru, tabloul n-ar mai fi altceva decât o bucată de pânză vopsită, fără o structură în adâncime, adică fără nici o valoare Dacă însă tabloului îi recunosc un preţ artistic, împrejurarea se datoreşte faptului că actul adecuat al dorinţei pătrunde în adâncimea lui, într-un plan mai afund decât su-prafaţa, acolo unde conştiinţa găseşte de fapt valorile estetice: expresia figurii sau peisajul reprezentat de tablou, temperamentul artistului, stilul artei lui etc Evident, nu orice lucru este un bun Actul valorificator, adică actul prin care conştiinţa cuprinde valoarea în bun, nu poate să se exercite asupra oricărui lucru Lucrul trebuie să aiba o anumită structură pentru ca spiritul să poată cuprinde valoarea în el Chiar o simplă bucată de piatră nu este cuprinsă ca un bun, de pildă ca un element de construcţie, decât pentru că are o structură în acelaşi timp rezistentă şi friabilă Valoarea economică a pietrei transpare astfel în însuşirile superficiale ale structurii sale, pe care le desemnăm de obicei prin valorile-adjective Suprafaţa lucrurilor, care sunt şi bunuri, este expresivă, pentru valorile care o locuiesc în adâncime Valorile-adjective sunt expresia valorilor-substantive Actul valorificator al dorinţei pătrunde în adâncimea lucrurilor, unde cuprinde valoarea, pentru că suprafaţa lor o invită s-o facă, pentru că această suprafaţă o absoarbe Nu putem deci spune că surprinderea bunurilor ar fi rezultatul unui act pur subiectiv de valorificare, îndreptat asupra unor lucruri indiferente în sine Actul valorificator porneşte totdeauna de la datele obiective ale structurii Anumite lucruri sunt deci bunuri chiar înainte ca actul valorificator să le cuprindă ca atare Dorinţa descoperă bunurile, nu le creează Lucrurile care cer, prin calităţile structurii lor superficiale, prin expresia lor, pătrunderea actului valorificator în adâncime, sunt bunuri Există însă anumite alcătuiri care ne opun şi ele o suprafaţă rezistentă, întocmai ca lucrurile, dar care nu ne cer, ci ne constrâng să pătrundem în adâncimea lor Acestea sunt persoanele Suprafaţa persoanelor este totdeauna expresivă, nu numai uneori, ca a lucrurilor Persoanele au totdeauna o adâncime Ele au totdeauna o valoare sau o nonvaloare Persoanele sunt totdeauna bunuri sau dimpotrivă Actul valorificator pătrunde neapărat în stratul lor mai adânc Nu ne putem sustrage obligaţiei de a valorifica persoana; trebuie în chip necondiţionat sa luăm atitudine faţă de ea O persoană nu este niciodată axiologic indiferentă (aşa cum poate fi lucrul) Dar persoana nu este numai un obiect al valorificării noas-tre obligatorii, dar şi un centru de valorificări proprii Din întretăierea valorificărilor noastre orientate asupra persoanei cu valorificările ei proprii apare o serie de rezultate, pe care o teorie a valorilor trebuie să le descrie cu precizie Asupra structurii axiologice a acestor rezultate vom reveni într-un alt paragraf 8 SUBALTERNAREA ACTELOR VALORIFICATOARE ŞI ORDINEA LOR După cum actele conştiinţei sunt alternante, adică se pot înlocui unele pe altele, în aşa fel încât obiectul corelativ al unuia din ele poate fi cuprins în formă inadecuată de oricare din celelalte, tot astfel diversele acte de dorinţă se pot înlocui între ele Spunem atunci că actele de dorinţă sunt subalternante Anticipând asupra rezultatelor ulterioare ale cercetării, să considerăm actul deziderativ economic, estetic, moral Fiecare din aceste acte cuprinde câte un obiect corelativ, şi anume valoarea economică, estetică şi morală Aceste valori pot fi cuprinse în ele însele sau în profunzimea unui bun În acest din urmă caz actul de dorinţă ia numele de act valorificator Actul deziderativ economic poate să se îndrepte uneori asupra valorii estetice sau morale Actul estetic poate să se îndrepte asupra valorii morale sau economice Actul moral poate să se îndrepte asupra valorii economice sau estetice În toate aceste cazuri, actele respective nu cuprind decât acele din propriile lor valori corelative care sunt conexate şi coadaptate cu valorile dominante într-o anumită structură axiologică Tot astfel, când actul valorificator se îndreaptă asupra unui alt bun decât acela care îi este în mod propriu corelativ, el cuprinde din acel bun numai acele valori ale lui care sunt conexate cu valoarea centrală a bunului respectiv Aşa, de pildă, actul valorificator economic poate să se îndrepte asupra unui bun estetic, dar atunci el nu cuprinde valoarea estetică a acestuia, ci acea valoare economică a lui, coadaptată cu cea dintâi Un negustor poate să considere un tablou ca o marfă, adică să valorifice tabloul ca pe un bun economic Dar acest bun economic este altceva decât o bucată de pânză vopsită, care ar putea fi procurată din comerţ Tabloul poate deveni, prin valorificare economică, o marfă, dar o marfă artistică, având un alt preţ şi o altă circulaţie decât simpla pânză vopsită Valoarea economică ni se arata a fi suferit astfel contaminările valorii estetice cu care se găseşte co-adaptată în unitatea aceleiaşi structuri Alteori avem de-a face cu subalternarea inversă Actul valorificator estetic se poate îndrepta asupra unui bun economic, de pildă asupra unei case sau a unei maşini, dar atunci el nu cuprinde în acestea decât acele valori estetice care sunt conexate şi coadaptate cu valoarea economică Valorificările arhitecturii cuprind deseori esteticul conexat şi coadaptat cu economicul O casă de locuit, nişte hale, o gară sunt declarate atunci frumoase, numai pentru că realizează armonia spaţiului lor cu scopul practic (economic), pe care acest spaţiu trebuie să-1 deservească Aşa-zisa „arhitectură funcţională" reprezintă un caz de va-lorificare estetică a economicului Alteori actul economic se poate îndrepta asupra bunului moral Virtutea etică a cumpătării poate fi apreciată de un economist ca un bun economic, prin cuprinderea economicului conexat şi coadaptat cu moralul În cercetările sale asupra formării burgheziei moderne, Werner Sombart ne-a dat multe exemple din această categorie, cuprinzând din unghiul său de economist bunurile morale (fapte sau caractere), care au făcut posibile primele acumulări de capital în Italia Renaşterii şi în nordul Europei Bunul etic nu este însă, în cazuri ca acestea, cuprins în forma lui adecvată, ci în coadaptările lui cu bunul economic Există, tot astfel, bunuri morale cuprinse de acte estetice, ca în aşa-numita moralitate estetică („sufletul frumos" al lui Goethe) sau bunuri estetice cuprinse de actul moral, ca atunci când se vorbeşte despre moralitatea artei În toate aceste cazuri însă acel care execută astfel de acte sau care le întâlneşte în sfera de aprecieri ale altei persoane înregistrează împrejurarea cu conştiinţa unei anumite inadecuări a actului valorificator Dar deşi actele valorificatoare pot cuprinde şi alte bunuri decât acele care îi revin în mod propriu, aceste acte nu se pot îndrepta asupra oricăror bunuri Unele însuşiri ale structurii bunurilor, relevând prezenţa profundă a unei valori coadaptate, sunt absolut necesare, pentru ca actul valorificator inadecuat să dea un anumit rezultat Aşa, de pildă, o operă de artă poate fi cuprinsă şi de actul valorificator economic, nu însă şi frumuseţea cerului înstelat sau un răsărit de soare Este imposibil a valorifica aceste aspecte ale naturii ca pe nişte mărfuri, adică drept nişte bunuri care pot fi schimbate cu bani şi care pot circula Virtutea cumpătării sau cea a hărniciei pot fi valorificate şi prin acte economice, nu însă sfinţenia sau vitejia Pe de altă parte, deşi acelaşi bun poate fi valorificat prin acte deosebite, acestea nu pot intra în funcţiune în chip întâmplător şi nu se pot succeda în orice ordine Actul economic nu se poate îndrepta asupra bunului estetic, decât după ce acesta a fost valorificat prin actul estetic adecuat O operă de artă poate fi valorificată ca o marfă, dar ca o marfă artistică, adică numai după ce a fost valorificată ca un bun estetic Tot astfel, actul economic se poate îndrepta asupra bunului moral, numai după ce bunul moral a fost valorificat ca atare: cumpătarea poate apărea şi ca un bun în procesul economic, dar numai după ce, în prealabil, a fost apreciată ca o virtute a caracterului Există deci o subalternanţă a actelor valorificatoare Dar există şi o ordine a acestor subalternanţe II CARACTERELE VALORILOR 1 ACTUL DE DORINŢA ŞI VALOAREA Actul de dorinţǎ cuprinde valoarea În ordinea momentelor conştiinţei, dorinţa anticipeazǎ, aşadar, valoarea Concluzia aceasta, pregǎtitǎ de toatǎ expunerea anterioarǎ, se izbeşte de unele dificultǎţi teoretice, pe care se cuvine a le înlǎtura, înainte de a cerceta caracterele valorii printre celelalte obiecte ale conştiinţei Autonomiştii valorii, adicǎ acei teoreticieni care considerǎ valorile ca pe nişte esenţe ontologice, susţin anterioritatea valorii faţǎ de actele care o cuprind, eventual faţǎ de dorinţǎ Din punctul de vedere al autonomiştilor, valorile nu apar pentru cǎ existǎ dorinţa care le cuprinde, ci dorinţa existǎ pentru cǎ valoarea o poate trezi Dorim pentru cǎ sunt valori Dorim sǎ ne hrǎnim şi sǎ ne îmbrǎcǎm, sǎ cunoaştem adevǎrul şi sǎ ne bucurǎm de frumuseţe, sǎ ne desǎvârşim prin iubire şi credinţǎ, pentru cǎ valorile conservǎrii proprii, ale adevǎrului şi frumuseţii, ale iubirii şi credinţei, sunt date, sunt Dorinţa n-ar cuprinde deci valoarea, ci valoarea ar trezi şi ar orienta dorinţa Dacǎ ar fi aşa, ar trebui însǎ ca toate doriţele sǎ fie condiţionate de o valoare oarecare, ca peste toate, fǎrǎ excepţie, sǎ lumineze o zare axiologicǎ În realitate însǎ, în conştiiţa omului existǎ numeroase doriţne care nu sunt condiţionate de valori şi cǎrora, pentru acest motiv, le dǎm numele de nevoi, înclinaţii, apetenţe obscure Psihologia a descris adeseori fenomenul acelei turbure apetenţe sexuale, o nevoie iraţionalǎ şi neluminatǎ încǎ de conştiinţa vreunei valori, care apare în sufletul ado1escenţilor Când o asemenea nevoie se declarǎ ea se îmbracǎ în forme de manifestare inaxiologice, încât propria conştiinţǎ evoluatǎ a omului matur de mai târziu rǎmâne uimitǎ de nedemnitatea obiectelor cǎtre care se îndreptau acele prime erupţIi ale dorinţei Nu putem spune, în faţa unui astfel de caz, cǎ ceea ce apare adultului luminat ca o valoare negativǎ a putut apǎrea adolescentului ca una pozitivǎ şi cǎ, oricum, chiar în acel moment al vieţii, valoarea (fie ea şi rǎu înţeleasǎ) a condiţionat dorinţa O asemenea obiecţie n-ar putea fi fǎcutǎ, mai întâi din însuşi punctul de vedere al autonomiştilor, deoarece valorile sunt, pentru aceştia, speţe fixe, sustrase dezvoltǎrii empirice a sufletului individual Dar obiecţia amintitǎ este nevalabilǎ şi pentru cuvântul cǎ, dupǎ cum vom vedea îndatǎ, valoarea este o structurǎ exogenǎ, în timp ce resortul apetenţei amintite este evident endogen Obscura apetenţǎ sexualǎ nu este determinatǎ de conştiinţa vreunei valori oarecare, anticipând actele şi orientându-le; ea nu este nici condiţionatǎ de vreo apreciere, cǎlǎuzitǎ de oarecare criterii, asupra obiectului în care acea nevoie se satisface Apetenţa despre care vorbim este, ca sǎ spunem aşa, o manifestare a spontaneitǎţii psihofiziologice, o mişcare izbucnitǎ din profunzimile organismului, nu una cǎlǎuzitǎ din afarǎ de o valoare Numeroase sunt de astfel cazurile de apetenţǎ obscurǎ, în care nu putem lǎmuri motivarea printr-o valoare Pe toate instinctele omului se dezvoltǎ dorinţe inaxiologice Originile dorinţei sunt totdeauna obscure şi indiferente faţǎ de valoare Valoarea este, în evoluţia filogeneticǎ, o cucerire relativ târzie a conştiinţei apetente Existenţa formelor obscure ale dorinţei dovedeşte cǎ valoarea nu precede dorinţa şi nu o condiţioneazǎ Valoarea urmeazǎ dorinţei, aşa cum orice obiect urmeazǎ actului care o cuprinde Apetenţele obscure sunt acte rudimentare şi caduce, care nu şi-au atins încǎ obiectul lor Toate actele de dorinţǎ, întreaga viaţǎ axiologicǎ a omului se dezvoltǎ din tulpina instinctelor Dar unele din aceste acte rǎmân obscure, adicǎ nu strǎbat pânǎ la lumina obiectului axiologic; în timp ce altele ating acest obiect şi pǎtrund la lumina lui Dacǎ totuşi valoarea pare uneori a orienta dorinţa şi anume în formele cele mai înalte ale voinţei, lucrul se datoreşte acelei compi1icaţii a vieţii sufleteşti, care face ca valorile cuprinse mai întâi prin acte de dorinţa sǎ fie încorporate apoi sferei de motive a individului, în forma unor principii generale ale acţiunii raţionale 2 EXCENTRICITATEA VALORILOR Primul caracter al valorilor este excentricitatea lor Înţelegem prin excentricitate acea însuşire a unora din obiectele conştiinţei de a fi cuprinse de actele lor corelative sub forma unor structuri exterioare conştiinţei înseşi Axiologia vorbeşte uneori, în acelaşi înţeles, despre obiectivitatea valorilor, dar cum acest termen poate fi întrebuinţat pentru a denumi însuşirea cea mai generalǎ a tuturor obiectelor, adicǎ însuşirea lor de a fi obiecte, preferǎm termenul mai special de excentricitate Excentrice nu sunt numai valorile, dar şi imaginile şi abstracţiunile Cine cuprinde, prin acte de reprezentare adecvate, imaginea unei pǎduri, a unei case, a unui copac, şi le reprezintǎ ca pe nişte lucruri aparţnând unei regiuni situate în afarǎ de sfera propriei lui organizǎri sufleteşti Desigur, aci ar putea interveni distincţiile fenomenologiei, pentru a ne face atenţi cǎ imaginea este un fenomen al conştiinţei şi numai ,,obiectul intentional” al acesteia, adicǎ o anumitǎ pǎdure pe care o ,,înţeleg” prin imaginea mea, pǎdurea de la Bǎneasa sau Comana, apariţine sferei externe Distincţia aceasta este însǎ un rezultat al analizei, nu o data imediatǎ a conştiinţei Nimeni nu-şi reprezintǎ o imagine cu sentimentul cǎ ea este un simplu fenomen al conştiinţei Imaginile sunt reprezentate în spaţiu, ca nişte existente spaţiale şi, prin urmare, în lumea externǎ Tot astfel, acela care, prin acte adecvate ale gândirii, cuprinde noţiunea generalǎ de animal sau plantǎ, asemǎnarea sau deosebirea dintre anumite lucruri, raportul statistic dintre bunurile posedate de un grup social şi numǎrul naşterilor petrecute în interiorul lui, legea presiunii lichidelor şi aceea a cǎderii corpurilor etc , le gândeşte ca pe nişte structuri, relaţii sau procese existând sau funcţionând în afarǎ de conştiinţa gânditoare Analiza poate ajunge la concluzia cǎ noţiunile sunt produsul unor elaborǎri mintale, cǎ asemǎnarea sau deosebirea sunt numai rezultatele considerǎrii lucrurilor din anumite puncte de vedere, cǎ raporturile statistice sau legile mecanice nu sunt altceva decât efectele chipului în care cineva unificǎ impresiile sau cunoştintele sale despre anumite lucruri Dar toate aceste constatǎri, ţinând sǎ situeze noţiunile sau raporturile şi legile abstracte în interiorul conştiinţei subiective şi sǎ anuleze, astfel, caracterul excentricitǎţilor lor, sunt nişte concluzii ale analizei, nu nişte date imediate ale gândirii, adicǎ ale actelor prin care conştiinţa cuprinde obiectele respective Dacǎ ne constrângem sǎ considerǎm numai aceste date imediate, fǎrǎ sǎ le interpretǎm, fǎrǎ sǎ facem vreo ipotezǎ cu privire la modul în care ele au apǎrut în conştiinţa, atunci animalul, asemǎnarea lucrurilor sau legea cǎderii corpurilor ne apar prin fiinţa şi aţiunea lor în afarǎ de sfera conştiinţei proprii Nimeni nu gândeşte noţiunea abstractǎ şi nici raporturile statistice sau funcţionale dintre lucruri cu sentimentul cǎ ele sunt nişte produse subiective Actul de gândire care le cuprinde le postuleazǎ, în acelaşi timp, ca pe nişte cadre obiective, în cazul noţiunilor, ca pe nişte raporturi reale între lucruri exterioare, în celelalte cazuri Excentricitatea imaginilor şi abstractiunilor este o datǎ imediatǎ, un caracter ale acestor obiecte ale conştiinţei, tot astfel cum concentricitatea afectelor, adicǎ însuşirea lor de a fi resimţite ca nişte stǎri ale eului, este tot o datǎ imediatǎ a conştiinţei Ba chiar excentricitatea imaginilor şi abstracţiunilor apare într-o mai vie luminǎ, atunci când o comparǎm cu concentricitatea afectelor, adicǎ cu acel caracter al plǎcerii şi durerii, al mâniei, fricei sau voluptǎţii de a fi localizate în interiorul organizaţiei noastre psihice, ca nişte afecţiuni ale eului propriu Excentricitatea valorilor este o datǎ imediatǎ a conştiinţei, deopotrivǎ cu excentricitatea imaginilor şi abstracţiunilor Adevǎrul, frumosul şi binele sau valorile mai particulare: tragicul, sublimul şi graţiosul, austeritatea, modestia şi caritatea sunt cuprinse de conştiinţǎ ca nişte obiecte care ne depǎşesc Indiferent care ar putea fi modul producerii lor în conştiinţǎ, în momentul în care actele lor corelative le cuprind, ele sunt cuprinse ca nişte obiecte excentrice Pentru buna cunoaştere şi caracterizare a valorilor, se cuvine a le descrie dupǎ datele lor imediate, nu în lumina ipotezelor cu privire la producerea lor Iar dupǎ datele lor imediate, valorile sunt excentrice Concentrice nu sunt decât afectele în legǎturǎ cu ele, frica şi mila pe care ni le inspirǎ soarta eroului tragic, teama şi admiraţia pe care le încercǎm în faţa aspectelor sublime ale naturii, sentimentul de libertate şi uşurinţǎ cu care întovǎrǎşim contemplarea unor mişcǎri graţioase, stima cu care întâmpinǎm austeritatea şi modestia, iubirea cu care rǎspundem caritǎţii Toate aceste afecte, ca afecte, nu pot fi înregistrate decât cu însuşirea concetricitǎţii, ca nişte modificǎri ale eului; în vreme ce valorile care le provoacǎ sunt localizate de conştiinţǎ în afarǎ de sfera acestui eu Adevǎrul, binele şi frumosul sunt cuprinse, desigur, de actele deziderative ale conştiinţei, dar în momentul în care le cuprinde, conştiinţa le recunoaşte o fiinţa independentǎ de a ei Pe aceastǎ datǎ imediatǎ se dezvoltǎ sentimentul trǎiniciei şi autoritǎţii valorilor 3 VALORI ŞI CONCEPTE (SOLIDARITATE ŞI IZOLARE) Valorile şi conceptele sunt deopotrivă excentrice, dar ele sunt excentrice în alt fel Pentru buna caracterizare a valorilor este necesar să definim mai de aproape excentricitatea lor proprie, cu atât mai mult cu cât, prin alternarea actelor de conştiinţă, valorile pot fi cuprinse în forma unor concepte de valori, crescând astfel posibilitatea unei confuzii Vom spune deci că valorile, ca obiecte ale ale dorinţei, sunt cuprinse de conştiinţă să fie retezate; în timp ce conceptele excentrice şi ele, sunt cuprinse ca nişte obiecte izolate de conştiinţă Putem, în adevăr, concepe două lucruri exterioare unul altuia, dar care sunt sau nu unite între ele Două localităţi situate la o anumită distanţă, aflându-se prin urmare în relaţie de excentricitate, pot fi unite sau pot să nu fie unite printr-un drum În primul caz spun că cele două localităţi sunt solidare prin drumul care le uneşte, pe când, în al doilea caz, spun că localităţile sunt izolate Primul caz este, faţă de conştiinţa aprehensivă, cazul valorilor; cel de-al doilea este cazul conceptelor Valorile sunt deci cuprinse ca excentrice fată de conştiinţă, dar solidare cu ea; pe când conceptele sunt, în raport cu conştiinţa care le cuprinde, excentrice şi izolate Situaţia aceasta este uneori exprimată sub forma afirmaţiei că lumea abstracţiunilor este indiferentă, în vreme ce lumea valorilor nu este indiferenta Conştiinţa se mişcă în lumea solidară a valorilor agitată de palpitaţia continuă a dorinţei; ea se mişcă în lumea conceptelor ca într-un mediu indiferent, adică fără nici o tresărire a dorinţei Dacă totuşi în conştiinţa savantului care cercetează, abstracţiunea încetează de a fi un obiect indiferent, faptul se datorează împrejurării că, în cazul acesta, prin actul adecvat al dorinţei, conştiinţa cuprinde valoarea conexată şi coadaptate cu abstracţiunea şi existenţei acestora li se datorează caracterul deziterativ, axiologic, al muncii ştiinţifice Tot astfel, există abstracţiuni coadaptate cu valoarea, ca acele pe care le-am recunoscut ca fiind subiectele sau predicatele judecăţilor de valoare, pe care conştiinţa le cuprinde prin acte de gândire şi prin urmare, în indiferenţă, ca pe nişte obiecte excentrice şi izolate de conştiinţă Acesta este cazul ideilor de adevăr, bine sau frumos, pe care se cuvine deci de ale distinge de valorile propriu-zise ale adevărului, binelui sau frumosului, cuprinse ca nişte obiecte solidare cu conştiinţa prin actele dorinţei Dacă totuşi în conştiinţa savantului care cercetează, abstracţiunea încetează de a fi un obiect indiferent, faptul se datorează împrejurării că, în cazul acesta, prin actul adecvat al dorinţei, conştiinţa cuprinde valoarea conexată şi coadaptată cu abstracţiunea Căci există valori coadaptate cu abstracţiunea şi existenţa acestora li se datorează caracterul deziterativ axiologic, al muncii ştiinţifice Tot astfel, există abstracţiuni coadaptate cu valoarea, ca acele pe care le-am recunoscut ca fiind subiectele sau predicatele judecăţilor de valoare, pe care conştiinţa le cuprinde prin acte de gândire şi prin urmare, în indiferenţă, ca pe nişte obiecte excentrice şi izolate faţă de conştiinţă Acesta este cazul ideilor de adevăr, bine sau frumos, pe care se cuvine deci a le distinge de valorile propriu-zise ale adevărului, binelui sau frumosului, cuprinse ca nişte obiecte solidare cu cunoştinţa prin actele dorinţei 4 GENERALITATEA VALORILOR Al doilea caracter al valorilor, pe care urmează a-l stabili, este generalitatea lor Folosind metoda întrebuinţată şi mai înainte, să comparăm valorile cu imaginile, abstracţiunile şi efectele În lumina acestei comparaţii, ni se arată că, nu numai valorile, dar şi abstracţiunile, sunt generale, în timp ce imaginile şi afectele sunt individuale Abstracţiunile (noţiuni, legi etc ) sunt generale, pentru ca ele se referă la o multiplicitate omogenă şi banală de cazuri concrete De pildă, cine gândeşte noţiunea de animal cuprinde implicit şi virtual multiplicitatea animalelor particulare ( câini, cai, lei etc ), adică grupa omogenă a organismelor înzestrate cu motilitate spontană, şi anume totalitatea acesteia Tot astfel, acela care gândeşte legea căderii corpurilor cuprinde implicit şi virtual raportul dintre masa corpurilor şi viteza căderii lor în toate cazurile corpurilor căzătoare Toate corpurile cad în acelaşi fel, şi anume în felul precizat de legea amintită Abstracţiunile sunt deci generale, pentru că ele subsumeză totalitatea unei multiplicităţi omogene Dimpotrivă, imaginea unei păduri se referă la o singură pădure, la o pădure anumită Pot gândi padurea ca un concept general, dar dacă mi-o reprezint ca o imagine, ea este dată în conştiinţă ca un obiect unic Evident aceeaşi pădure poate provoca într-o multiplicitate de minţi sau chiar în una şi aceeaşi minte o multiplicitate de imagini dar acestea nu sunt subsumabile sub o imagine generală Fiecare din aceste imagini rămâne unică şi neînsumabilă cu celelalte Aşa numitele imagini generice despre care vorbea Th Ribot, acele reprezentări evanescente, sărăcite în datele lor sensibile şi care însoţesc uneori gândirea noţiunilor abstracte, sunt obiecte intermediare între abstracţiune şi imagine, nu imagini propriu-zise În înţelesul deplin al cuvântului, imaginile rămân neînsumabile, deşi o multimplicitate indefinită de oameni poate resimiţi plăcerea şi durerea, mânia, spaima, admiraţia etc Dar efectele, ca obiecte concentrice ale conştiinţei, fiind raportate la eul propriu, fiind resimţite ca modificări ale eului individual, lipseşte posibilitatea comparaţiei lor cu afectele altor euri, astfel incât să putem spune dacă mânia sau admiraţia pe care o resimt eu semănă sau nu cu mânia sau admiraţia resimţite de alte individualităţi Sunt oare valorile generale(ca abstracţiunile) sau individuale (ca imaginile şi afectele)? Desigur, valorile fiind obiectele unor dorinţe, conştiinţa nu va putea cuprinde decât acele valori care sunt corelative cu dorinţele sale Şi cum dorinţele individului sunt legate, precum am văzut, de instinctele lui, de acele generale ale speţei noastre, dar şi de acele mai individuale, rezultate din încruţişarea eredităţilor lui, urmează că orice om va cuprinde un număr limitat de valori Dar limitarea valorilor cuprinse de cineva nu spune nimic cât priveşte generalitatea fiecărei valori în parte O valoare nu este dată decât pentru o dorinta, fie ea oricât de individuală, dar în momentul în care o cuprinde, conştiinţa postulează în valoare obiectul posbil al unei multiplicităţi de dorinţe identice, a totatlităţii dorinţelor identice Ceea ce mi se arată mie ca un bun sau frumos, poate apărea la felul oricărui exemplar uman; este nevoie numai ca dorinţa corelativă să se trezească Nimeni nu afirmă în valorile pe care le cuprinde obiectul unic al unei dorinţe care nu poate fi împărtăşită cu nimeni Nu suntem niciodată cu totul solitari în actele noastre valorificatoare În zarea oricărei valori se lămureşte putinţa unei solidarizări umane Acela care îşi reprezintă o imagine ştie că obiectul reprezentării sale este unic pe lume Acela care resimţind un afect se închide în el insuşi nici nu reflectează la coincidenţa posibilă a efectelor lui cu acele ale altuia Acela însă care cuprinde o valoare o cuprinde neapărat ca generală sau nu o cuprinde deloc Nu există valoare economică utilă unui singur individ, nici valoare estetică pentru un singur contemplator de artă, nici valoare estetică pe care să o preţuiască o singură conştiinţă umană A corelaţiona o valoare cu o singură dorinţă posibilă înseamnă a nega în aceasta întocmai caracterul ei de valoare Ce ar fi oare un aspect de frumuseţe pe care să-l preţuieşti numai tu? Ce ar fi o faptă morală a cărei nobeleţe sau puritate să-ţi apară numai ţie? O valoare corelaţionată cu o singură dorinţă pe lume este ceva cu neputinţă de închipuit Oamenii coincid, nu se despart prin valorile pe care le afirma Singurul lucru pe care-l poate adăuga cineva în această privinţă este că conştiinţa sa axiologică nu are un unghi destul de larg pentru a cuprinde şi valori care altora li s-au revelat, dar nu ca valorile la care el a ajuns nu pot fi cuprinse şi de altcineva Generalitatea este astfel dată prin însuşi actul de aprehensiune al valorilor 5 GENERALITATEA CONCEPTELOR ŞI GENERALITATEA VALORILOR Valorile sunt generale, ca şi conceptele, dare ele sunt generale într-altfel Conceptele sunt generale prin raport cu lucrurile particulare pe care le subsumează Valorile sunt generale prin raport cu conştiinţele care, prin actele lor deziterative, le cuprind Există concepte generale pentru că există lucruri insumabile Există valori generale pentru că pot exista acte deziterative identice Între însumare şi identificare se precizează deosebirea dintre generalitatea conceptelor şi aceea a valorilor Lucrurile particulare nu trebuie sa fie total identice pentru a putea fi subsumate sub un concept general Este necesar numai că lucrurile particulare să aibă anumite caractere comune, alături de caracterele lor diferenţiate, pentru ca prin cele dintâi ele să poată fi subumate sub conceptele lor generale Cine cuprinde un concept cuprinde implicit şi virtual din lucrurile particulare numai unele din însuşirile lor, şi anume pe cele însumabile Gândirea, în cuprinderea conceptelor, procedează aşadar discriminativ În cuprinderea valorilor, ca nilte obiecte înzestrate cu însuşirea generalităţii, conştiinţa nu discriminează însă între ceea ce ar putea fi diferenţial şi însumabil Generalitatea valorilor nu presupune deci multiplicitatea unor lucuri parţial deosebite şi parţial deosebite şi parţial asemănătoare, ci multiplicitatea unor lucruri parţial deosebite şi parţial asemănătoare, ci multiplictatea unor acte de dorinţă în întregime identice În perspectiva conceptelor se desemnează, aşadar lucrurile particulare însumabileş în perspectiva conceptelor se desemnează, aşadar lucrurile particulare însumabile în perspectiva valorilor se lămuresc conştiinţele coincidente prin actele lor de dorinţă Deosebirea dintre generalitatea conceptelor şi aceea a valorilor este o împrejurare plină de consecinţe Faptul că generalitatea conceptelor presupune lucrurile particulare însumabile explică de ce conceptele pot avea un grad mai mic sau mai mare de generalitate Generalitatea conceptelor poate fi stabilită la un nivel sau altul de număr şi frecvenţă ale însuşirilor însumabile După cum gândirea cuprinde, în conceptele sale, un număr mai mare sau mai mic şi mai frecvent sau mai puţin frecvent de de însuşiri însumabile, gradul generalităţii conceptelor este deosebit Generalitatea conceptelor este mai întinsă când numărul însuşirilor însumabile este mai mic şi frecvenţa acestor însuşiri este mai mare; generalitatea este mai restrânsă când numărul însuşirilor însumabile este mai mare şi frecvenţa lor mai rară Generalitatea conceptelor fiind graduală, conceptele pot fi subordonate unele altora Există concepte-genuri şi concepte speţe Conceptele pot fi intoduse într-un sistem clasificatoriu, după gradul generalităţii lor Generalitatea valorilor, presupunând identitatea actelor de dorinţă care le cuprinde, nu cunoaşte însă grade Nu există valori mai generale sau mai puţin generale Toate valorile sunt deopotrivă de generale Pentru că dacă actele de dorinţă corelative sunt date, orice conştiinţă poate să cuprindă orice valoare Generalitatea valorilor nefiind graduală, valorile nu pot fi subordonate unele altora; ele nu sunt clasificabile după întinderea sferei şi bogăţia conţinutului lor Fiecare valoare reprezintă astfel o clasă fără articulaţii şi trepte interioare;o clasă fără speţe sau o speţă cu un singur individ Sistematizarea valorilor, pe care o vom încerca mai departe, va fi obţinută din alte puncte de vederi decât acela al gradului lor de generalitate 6 VALOAREA ŞI VALABILITATEA Pentru punctul de vedere al psihologului, axiologic nu există decât valori individuale Fiind obiecte ale dorinţei, se spune, valorile nu există decât pentru conştiinţa care le doreşte şi în unicul moment al dorinţei sau posesiunii lor Cine vorbeşte despre generalitatea valorilor înseamnă că încetează a le dori, pentru a le judeca în întinderea sau valabilitatea lor N-am putea deci afirma ceva despre valabilitatea valorilor decât încetând a le dori, adică încetând de a le cuprinde ca valori propriu-zise Aşa-numita “generalitate” a valorilor ar fi produsul unei valorificări secundare, care le răpeşte caracterul lucrurilor cu adevărat râvnite, acea solidaritate a lor cu conştiinţa, în care am recunoscut şi noi una din trăsăturile esenţiale ale valorilor (II,3) Generale cu adevărat n-ar fi decât pseudo-valorile, umbra lor superficială, inconsistentă şi convenţională Consecinţele unui asemenea mod de a vedea sunt dintre cele mai însemnate pentru întreaga axiologie Căci dacă valabilitatea valorilor s-ar restrânge la unicul moment de fulgerare a dorinţei, atunci nu s-ar mai putea vorbi despre nici un fel de cultură omenească, adică despre nici un sistem de valori mijlocind între spirite şi menţinând,deasupra lor, permanenţa câştigurilor obţinute de actele deziderative ale conştiinţei umane Adevărurile metafizicei aristotelice sau frumuseţea dramelor lui Shakespeare ar fi nişte simple convenţii,garantate cel mult de fulgerarea dorinţelor care le-a cuprins din când în când, dar lipsite de orice realitate axiologică pentru generalitatea conştiinţelor Faţă de acest mod de a raţiona, cu atâtea aparenţe de dreptate,observaţia axiologică are de pus în lumină următoarele împrejurări Mai întâi, nu este adevărat că afirmaţia despre valabilitatea general a valorilor ar fi produsul unui act secundar de valorificare Nu este adevărat că la actul de cuprindere a valorilor trebuie să adăugăm pe acela de măsurare a valabilităţii lor,pentru a putea vorbi despre generalitatea valorilor Nu este adevărat că,într-un moment,conştiinta cuprinde valorile şi că,într-un alt moment,conştiinţa cuprinde generalitatea lor Pentru punctul de vedere al observaţiei conştiinţei, actul de măsurare a valabilităţii valorilor este nu numai solidar cu actul de cuprindere a valorilor, dar este chiar implicat în aceasta din urmă A cuprinde o valoare înseamnă a o cuprinde ca general Tot astfel, a cuprinde o imagine înseamnă a o cuprinde ca individuală După cum în ordinea imaginilor nu este cu putinţă a distinge două acte,dintre care unul ne-ar da imaginea şi celălalt unicitatea ei, tot astfel nu este mai posibil a spune că printr-un act cuprind valoarea şi printr-un altul, ulterior şi mai mult sau mai puţin îndepărtat,generalitatea ei Cine descoperă o valoare o cuprinde neapărat nu numai ca un obiect actual al dorinţei sale, dar şi ca obiectul virtual al tuturor dorinţelor de acelaşi fel Nimeni, apreciind utilitatea sau frumuseţea unor lucruri, adică cuprinzând în nişte bunuri valoarea lor economică sau estetică, n-are conştiinţa că acele lucruri sunt bune sau frumoase numai pentru el Dimpotrivă, oricine cuprinde o valoare afirmă în ea obiectul posibil al tuturor conştiinţelor desiderative, instrumentate în acelaşi fel cu a lui De aici nevoia obştească, aşa de bine cunoscută de orice observator al conştiinţei, de a revela valorile cuprinse de noi şi acelora care nu le-au cuprins încă, de a le propaga şi chiar de a le impune În al doilea rând, nu este adevărat că actul prin care afirm valabilitatea generală a valorilor ar distruge legătura de solidaritate a valorilor cu conştiinţa, le-ar izola de conştiinţă, le-ar trece în rândul unor palide şi reci convenţii generale Nouă ni se pare că tocmai afirmaţia contrarie ar fi mai îndreptăţită Nouă ni se pare că tocmai afirmând individualitatea valorilor subţiez şi slăbesc stratul lor de aderenţă cu conştiinţa Căci dacă uneori am impresia că unele dintre valorile către care aspir ar fi strict individuale,lucrul provine din faptul că dorinţele respective nu urcă din profunzimile organizaţiei noastre, ci din regiuni cu totul superficiale ale ei Numai acele ţinte ale dorinţei noastre pe care nu le putem numi cu toată îndreptăţirea valorii, cum ar fi agrementul unui aliment rar, al unui exerciţiu fizic sau al unui joc de societate, le cuprind ca pe obiectele unor dorinţe individuale Numai pe acestea nu doresc nici să le impun,nici să le ştiu recunoscute de obştea omenească Dorinţele corelative cu aceste bunuri atât de modeste pot să nu fie împărtăşite decât de o sferă omenească foarte limitată sau pot chiar să nu fie împărtăşite de nimeni în afară de mine Dar regiunea lor de atingere cu conştiinţa este,în acelaşi timp,foarte mărginită şi foarte puţin adâncă Dimpotivă, atunci când, prin actul care le cuprinde, stabilesc şi generalitatea adevăratelor valori, afirm că dorinţa corelativă urcă din straturile fundamentale ale fiinţei omeneşti, din acelea prin care toţi oamenii coincid Generalitatea valorilor,dată prin însuşi actul aprehendării lor, este aşadar o expresie a adâncimei şi trăiniciei lor 7 VOLUMUL VALORILOR În principiu, toate valorile sunt generale,pentru că fiecare din ele fiind corelative cu o anumită dorinţă,toate pot fi cuprinse de către actele de dorinţă de acelaşi fel În fapt, valorile pe care o conştiinţă le cuprinde sunt corelative cu dorinţe permanente sau intermitente,mai mult sau mai puţin rare,mai mult sau mai puţin reprezentate în conştiinţa proprie,în aceea a unui grup social sau a unei epoci de cultură Vorbim în cazul acesta de volumul mai mare sau mai mic al valorilor În cadrul generalităţii de drept a tuturor valorilor se înscrie astfel volumul de fapt al fiecărei valori în parte Generalitatea valorilor exprimă, aşadar, raportul logic-teoretic dintre dorinţe şi obiectele lor Volumul valorilor exprimă raportul psihologic dintre constituţia empirică a conştiinţei deziderative şi obiectele ei Între generalitatea şi volumul relativ al fiecărei valori nu este nici o contradicţie,deoarece conştiinţa poate foarte bine să recunoască în aceeaşi valoare obiectul general al tuturor dorinţelor de acelaşi fel,dar şi obiectul unor acte deziderative funcţionând,în acord cu structura empirică a conştiinţei,în chip mai mult sau mai puţin statornic,cu o frecvenţă mai mică sau mai mare Un exemplu:frumuseţea este, ca toate valorile, o valoare generală, pentru că ea poate fi cuprinsă de toate actele deziderative estetice Totuşi în anumite conştiinţe individuale sau în conştiinţa anumitor epoci, valoarea frumuseţii poate avea un volum mai mare sau mai mic, după cum actele deziderative respective se produc mai des sau mai rar Sunt oameni şi culturi în care dorinţa estetică este permanentă:volumul valorii estetice este la aceştia foarte mare Există însă oameni şi culturi dominate de alte apetenţe ale sufletului,de aceea ecomică sau ştiinţifică şi în care trebuinţa estetică este mai palidă şi mai rară:în aceste cazuri volumul valorii estetice se comprimă, se micşorează În Renaştere, volumul valorii estetice a fost pare-se foarte mare În comparaţie cu Renaşterea, se poate spune că volumul valorii estetice a suferit în veacul al XIX-lea o evidentă comprimare Valul de urâţenie pe care l-au constatat şi l-au deplâns toţi criticii culturii în ultimul veac este o consecinţă a comprimării de volum pe care a suportat-o valoarea estetică în această epocă Dimpotrivă, cultura ştiinţifică şi confortul general au crescut în răstimpul ultimului secol,ca o consecinţă a aspiraţiei mai vii şi mai frecvente către valorile teoretice şi economice, adică a creşterii volumului acestor valori Variaţiile de volum ale valorilor pot fi urmărite şi înlăuntrul conştiinţelor individuale Există oameni pentru care valoarea economică are volumul cel mai mare, ”banausii” Antichităţii sau omul modern cu mentalitate cantitativă, pentru care orice lucru pe lume se masoară după preţul lui şi fiecare gând îi este consacrat producerii sau acumulării de bogăţii Există, fireşte, şi oameni la care volumul valorii economice diminuează o dată cu creşterea de volum a altor valori,fiinţe dezinteresate cărora viaţa trăită în sărăcie le permite să se consacre creaţiunii de artă sau cercetării ştiinţifice Variaţiile de volum ale valorilor nu ating însă generalitatea lor, deoarece, chiar cuprinzându-le intermitent sau rar, conştiinţa deziderativă afirmă în ele obiectul virtual al tuturor actelor de acelaşi fel Din constatarea denivelării sau nepotrivirii empirice dintre volumul relativ al valorilor şi generalitatea lor principială rezultă o gamă variată de sentimente axiologice Căci putem accepta această denivelare cu sentimentul împăcat al fatalităţii limitelor noastre sau putem aspira cu nelinişte să extindem volumul anumitor valori în noi De asemeni, putem să trăim sentimentul de plenitudine al extinderii volumului tuturor valorilor sau al unui mare numar dintre ele până la limita generalităţii lor Terenţiu a fixat acest sentiment într-una din comediile sale (Heautontimorumenos, I, 1): Homo sum; humani nihil a me alienum puto Naturile robuste şi comprehensive, care, printr-o largă integrare a dorinţelor umane, trăiesc acest sentiment fericitor, sunt acelea care au realizat maximum de umanitate în ele 8 POLARITATEA VALORILOR Valorile fiind obiectele dorinţei, se înţelege că obiectele repulsiei vor fi non-valorile După cum dorinţa cuprinde valorile, repulsia cuprinde non-valorile Valorile aparţin, aşadar, unui sistem polar, înlăuntrul căruia non-valorile sunt paralele şi corelative cu ele Valorile nu sunt singurele obiecte polare ale conştiinţei Abstracţiunile, întrucât sunt rezultatele unor acte de judecată afirmative sau negative, sunt şi ele polare Există,de pildă, abstracţiuni afirmative (substanţă, accident, determinism etc), formate prin afirmarea unui predicat despre un subiect Există şi abstracţiuni negative (absenţă, inerţie, amorfism, imoralitate şi toate noţiunile formate prin a sau i privativ), obţinute prin negarea unui predicat cu privire la un subiect De asemeni, afectele sunt şi ele polare, întrucât toate îşi primesc una dintre determinările lor din faptul că aparţin unuia sau altuia dintre polii sensibilităţii Orice afect este plăcut sau dureros Întocmai ca abstracţiunile şi afectele, valorile sunt şi ele polare Adevărul,binele şi frumosul sunt corelative cu eroarea, răul şi urâtul, utilitatea cu inutilul, vitejia cu laşitatea, austeritatea cu destrăbălarea, modestia cu îngâmfarea, nobleţea cu vulgaritatea, blândeţea cu cruzimea, cumpătarea cu intemperanţa, iubirea cu ura ş a m d Toţi factorii secundari ai acestor perechi de termeni contrazic termenii primari amintiţi,în interiorul aceleaşi sfere, încât o afinitate adâncă îi leagă şi-i condiţionează reciproc Există, în adevăr, eroarea, răul şi urâtul, numai pentru că există un adevăr, un bine şi un frumos O lume fără valori ar fi o lume lipsită de non-valori Conştiinţa plăteşte un preţ cumplit pentru că a descoperit valorile Numai pentru că aspiraţia noastră morală a descoperit vitejia, nobleţea şi cumpătarea, repulsia noastră înregistrează laşitatea, vulgaritatea şi intemperanţa Pe de altă parte, cine doreşte nu numai să cuprindă, dar şi să realizeze valorile, trebuie să le apere împotriva non-valorilor cu care ele se leagă Lucrarea de aflare a adevărului trebuie desfăşurată împotriva erorii posibile, sau actuale, împotriva prejudecăţii care o acoperă şi o ascunde Desăvârşirea internă prin nobleţe,cumpătare şi iubire este o luptă câştigată asupra vulgarităţii, lăcomiei şi urii Mai mult decât atât: repulsia conţine în sine implicaţia dorinţei Cine cuprinde într-o faptă sau în caracter răutatea sau josnicia îndreaptă în acelaşi timp actele conştiinţei sale către bunătatea sau înălţimea de suflet,dorite cu atât mai mult cu cât în momentul şi în cazurile acelea ne lipsesc A cuprinde prin repulsie, o inferioritate intelectuală,estetică sau morală,înseamnă a afirma,prin dorinţă,valoarea superiorităţilor corelative Conştiinţa axiologică se mişcă astfel într-un univers bipolar şi într-un circuit continuu înlăuntrul lui 9 GRADUALITATEA VALORILOR Alt caracter al valorilor este gradualitatea lor Valorile sunt cuprinse, prin actele deziderative ale conştiiţei, pe una sau alta din treptele unei ierarhii Există valori mai mult sau mai puţin importante Aceasta constatare este menită însă şi ea să se izbească de obiecţiile unui anumit psihologism Căci dacă valoarea este obiectul unei dorinţe, ea ar fi în momentul cuprinderii ei valoarea cea mai importantă Pentru un om rătăcit în pustiu şi cumplit chinuit de sete, apa posedă valoarea cea mai însemnată Pe de altă parte, întrucât valoarea nu există decât în corelaţie cu o dorinţă şi cum conştiinţa nu poate fi stăpânită, în acelaşi moment, decât de o dorinţă unică, lipseşte posibilitatea acelei comparaţii între valori, care să conducă la atribuirea fiecăreia din ele unei alte trepte a ierarhiei axiologice Cum vom putea deci spune dacă valoarea morală este superioară sau inferioară valorii economice? Pentru a ne putea decide în această problemă, ar trebui ca actele de dorinţă respective să coexiste în conştiinţa Câmpul conştiinţei este însă limitat şi dorinţele sunt exclusiviste, încât prezenţa tiranică a uneia din ele îndepărtează pe oricare alta, anulând putinţa comparaţiei dintre obiectele lor corelative Iată de ce oricare dintre valori ar trebui să aibă o însemnătate maximă şi, în tot cazul, incomparabilă, în momentul în care conştiiţa o cuprinde Cine raţionează aşa confundă însă, mai întai, între gradualitatea valorilor şi intensitatea afgectelor care însoţesc actele cuprinderii lor Este, în adevăr, evident că însetatul doreşte apa cu cea mai mare intensitate a sentimentelor sale momentane Sentimentul de aşteptare al apei mult râvnite sau al posesiunii ei în sfârşit asigurate înlatură din conştiinţa omului gata să se sfârşeasca de sete oricare alt sentiment Intensitatea afectelor nu trebuie însă confundata cu gradualitatea valorilor Între una şi alta, există deosebirea dintre două sisteme heterogene de estimaţie Intensitatea este obiectul unei estimaţii cantitative;gradualitatea este obiectul unei estimaţii calitative Nu este deci just a decide asupra importanţei unor valori, referindu-ne la intensitatea sentimentelor care le însotesc Comparaţia dintre valori trebuie instituită în planul calitativ, adică după alte criterii decât acela al intensitaţii sentimentelor întovărăşitoare Este însă posibilă o astfel de coparaţie? Îngustimea câmpului conştiinţei ar părea că se opune Ideea îngustimii conştiinţei este una dintre acelea care trebuie privite cu mai multe rezerve Căci dacă conştiinţa n-ar îngadui decât pătrunderea succesiva a obiectelor ei în câmpul său limitat , atunci nu numai comparatia dintre valori ar fi imposibila , dar orice comparatie, purtând asupra oricăror obiecte Nimeni n-ar putea spune atunci dacă un lucru de zece grameeste mai uşor decât unul de un kilogram, nici dacă octogonul are alt contur decât patrulaterul Faptul însă că putem să ne decidem asupra deosebirii de greutate, culoare şi configuraţie a tuturor acestor obiecte, dovedeşte că actul comparaţiei nu este exclus Tot astfel conştiinţa are posibilitatea să compare între ele şi valorile, pentru a hotărî caracterul deosebitor şi rangul relativ al fiecăreia din ele Ba chiar, dacă lucrul n-ar fi cu putinţa, imposibilitatea n-ar porni din firea valorilor, ci din limitarea noastră Fiecare dintre valori ni s-ar parea drept cea mai însemnată în momentul cuprinderii ei, nu pentru că ele însele ar fi rebele oricărei estimaţii, nu pentru că ele ar alcătui un conglomerat amorf, ci numai pentru că ne-ar lipsi nouă putinţa comparării şi ordonării lor Analogiile de mai sus ne spun însă că comparatia valorilor este posibilă si succesul practic al sistematizării si ierarhizării lor, în cele două capitole următoare, va constitui o noua dovadă în acelasi sens De altfel, comparaţia valorilor în vederea ierarhizării lor este o lucrare teoreticămenită să întemeieze în chip raţional ordinea şi rangul lor respectiv, care sunt date pentru conştiinţă prin însuşi actul cuprinderii lor Rangul valorilor este pentru conştiinţă un aspect spontan, nu unl produs prin mijlocirea comparţiei dintre ele Nu este deloc nevoie ca spiritul sa treacăde la o valoare la alta şi să le cântărească pe rând, pentru a decide apoi care din ele este superioartă celeilalte Rangul relativ al unei valori este dat pentru conştiinţa prin însuşi actul care le cuprinde Cine cuprinde , de pildă , valoarea morală o cuprinde in acelaşi timp ca pe o valoare mai inaltă a spiritului Cine cuprinde valorile vitale sau economice le cuprinde ca pe niste valori mai putin înalte Acela care, printe valorile morale, cuprinde pe rând modestia bunătatea sau sacrificiul de sine, le cuprinde cu conştiinţa exactă a rangului lor respectiv, în aşa fel încât cuprinderea succesivă a valorilor este pentru el o ascensiune, înainte de instituirea oricărei comparaţii dintre ele Faptul că valorile conţin în ele însele rangul lor, ca una din aşa-zisele lor calităţi primare, ne explică de ce, în relaţie cu o persoana anumită, adică cu un sistem organic de valori, avem impresia de a ne găsi într-o sferă axiologică mai joasă sau mai inaltă , indiferent dacă persoana respectivă a fost supusă sau nu unei comparaţii menite să fixeze treapta ei în ierarhia valorilor Contiporanii lui Eminescu trăiau impresia superiorităţii lui intelectuale şi morale , în afara de orice sistem de referinţe şi comparaţii Impresia înalţimii spirituale a unui individ , a mediocritaţii sau josniciei lui nu este astfel un produs intelectual, ci o dată Tot astfel pentru fiecare valoare izolată De altfel , nu numai că rangul unei valori nu este determinat de comparaţia ei cu altele, ci această comparaţie, acolo unde este practicată , se călăuzeşte după gradualitatea implicită a valorilor Comparaţia valorilor nu este cu putinţă decât pentru că valorile au un rang; nu dimpotrivă 10 SEMNIFICAŢIA VALORILOR Întelegem prin semnificaţia valorilor acel caracter al lor care rezultă din faptul corelatiei cu un anumit tip de dorinţă Conştiinţa nu cunoaşte, decât ca un obiect al gândirii , valoarea în genere, conceptul valorii În realitatea experienţei axiologice nu există însă o valoare în genere, ci totdeauna valori particulare (deşi de o valabilitate generală), adică valori specificate după felul dorinţei care le cuprinde În domeniul abstract omogen al valorii, varietatea dorinţelor introduce varietatea valorilor şi semnificaţia fiecăreia în parte Aceasta nu în sensul că valorile ar fi produse de actele conştiinţei, ci în acela că semnificaţia lor proprie nu se lamureşte decât atunci când ele sunt cuprinse de actele lor corelative O conştiinţa în care n-ar funcţiona decât un singur tip de dorinţe ar rămânea oarba pentru toate valorile care nu corespund acestuia sau ar fi condamnată să nu cuprindă imensa varietate a valorilor decât in forme totdeauna inadecuate Zadarnic ar încerca omul economic, fiinţa exclusv mişcata de dorinţe economice, să cuprindă semnificaţia frumosului sau binelui Acestor semnificaţii i s-ar ascunde sau i s-ar destăinui doar in forme neadecvate Semnificaţiile estetice sau morale nu i se vor revela decât o data cu trezirea dorinţelor corespunzătoare Multiplicitatea şi varietatea valorilor este un fapt curent de observaţie Este însă această multiplicitate haotică? Sau valorile se pot grupa, după afinitaţile lor, în clase mai mult sau mai puţin determinate? Aceste clase apoi întocmesc oare un sistem închis sau unul în care progresul experienţei poate necontenit introduce categorii noi? Capitolul urmator va încerca sa raspundă acestor întrebări III SISTEMUL VALORILOR A CRITERIILE GRUPĂRII 1 Suportul valorilor Am văzut(I, 5, 6) că valorile sunt nişte obiecte ale conştiinţei, care pot fi cuprinse de actele de dorinţă, independent de conexiunea lor cu anumite lucruri, adică cu acele suporturi concrete ale lor, cărora le-am dat numele de bunuri Cu toate acestea, în cuprinderea valorilor este dată şi indicaţia felului de suport concret cu care ele se pot conexa Nu orice valoare se poate conexa cu orice suport concret Când cuprinde, de pildă, caritatea, conştiinţa este pe deplin lămurită că este vorba de valoarea unui caracter sau a unei fapte omeneşti, adică de o valoare personală Când cuprindem însă o valoare economică, cum ar fi comestibilitatea, nu încape nici o îndoială că avem de-a face cu o valoare conexabilă numai cu lucruri, adică cu o valoare reală Nu există nici o posibilitate de a cuprinde caritatea ca pe valoarea unor lucruri, nici de a aprehenda comestibilitatea ca pe valoarea unor persoane Cu toate că omul îşi găseşte o parte din hrana lui şi în consumarea unor fiinte organice, el nu le cuprinde pe acestea ca persoane, ci ca lucruri Omul cuprinde în animalele comestibile valoarea unor lucruri În cazul în care omul cuprinde în animalele reputate drept comestibile valoarea unor persoane, el încetează de a mai cuprinde în ele valoarea reală a comestibilităţii Acesta este cazul asceţilor, care prin extinderea sferei personale în lume până la limita biologicului sau până aproape de ea, refuză să folosească drept aliment ceea ce pentru ei nu mai este reflectat ca o valoare reală Cazul liminar al asceţilor sau al „vegetarienilor” din vocaţie mistică pune bine în lumină împrejurarea că în cuprinderea valorilor este dată şi indicaţia genului de suport concret cu care valoarea respectivă este menită să se însoţească Suportul valorilor poate fi nu numai real sau personal, dar şi material sau spiritual Această nouă distincţie îşi trage importanţa din faptul că, în ciuda generalizărilor curente ale bunului simţ, valorile reale nu sunt totdeauna materiale, după cum valorile personale nu sunt totdeauna spirituale Anticipând asupra caracterizărilor care vor urma, vom spune că valorile vitale, sănătatea, puterea sau prospeţimea fizică, deşi sunt valori personale, adică deşi sunt atribuite totdeauna unor persoane, ele sunt şi valori materiale, întrucât le atribuim persoanelor ca simple organisme biologice materiale Tot astfel, valorile estetice, deşi le atribuim adeseori unor lucruri, adică unor aspecte ale naturii sau unor opere de artă, ele sunt nişte valori spirituale, deoarece nu le atribuim lucrului material care este natura sau arta, ci aceloraşi lucruri considerate ca imagini spirituale Frumoasă nu este bucata de pânză din care e făcut tabloul, ci imaginea pe care ea o întruchipează În sfârşit, valoarea se găseşte întrăun raport de aderenţă sau de libertate faţă de lucrurile sau persoanele, materiale sau spirituale, cărora le-o atribuim Sunt valori pe care nu le putem cuprinde decât conexate cu un singur lucru, cum ar fi, de pildă, valoarea estetică Aderenţa valorii estetice faţă de suportul său este atât de strânsă, încât orice înlocuire sau o modificare oricât de neînsemnată a acestuia suprimă sau modifică valoarea respectivă O valoare estetică nu poate fi conexată însă cu suporturi felurite Un adevăr ştiinţific poate fi înfăţişat în mai multe feluri, în cuvinte sau cu mijloacele unei expuneri variate Spunem din această pricină, că valorile teoretice sunt libere faţă de suportul lor Felul suportului sau modul conexiunii lui cu valoarea alcătuiesc primul criteriu al sistematizării şi caracterizării valorilor 2 Înlănţuirea valorilor Valorile se găsesc în conexiune nu numai cu suportul lor, dar şi unele cu altele O valoare poate ajuta la realizarea alteia Spunem, în cazul acesta, că cea dintâi dintre ele este o valoare-mijloc, pe când cea de-a doua o valoare-scop Aşa, de pildă, valorile economice nu sunt decât mijloace menite să ne facă a atinge anumite scopuri, cum ar fi valorile politice sau estetice Valoarea economică nu apare ca un scop în sine însuşi, decât în acele cazuri în care conştiinţa recoltează neapărat impresia unei deformaţii, a unei substituţii axiologice neîngăduite, a unei cuprinderi inadecuate a valorii respective În împrejurări normale, dorim valoarea economica numai ca un mijloc menit să ne ofere posibilitatea cuceririi altor valori, cum ar fi puterea politică sau îmbogăţirea conţinutului de valori teoretice sau estetice ale conştiinţei Aceste exemple ne fac a înţelege că valoarea-mijloc poate fi înlănţuită nu numai cu o singură valoare-scop, ci şi cu unele valori care, în raport cu ea, pot fi valori-scopuri, deşi în raport cu alte valori mai înalte, apar, la rândul lor, ca simple valori-mijloace Aşa, de pildă, valoarea politică poate fi scopul valorii economice, deşi aceeaşi valoare politică nu este decât mijlocul către alte valori-scopuri, cum ar fi valorile morale Prin atingerea valorii politice, mijlocită de valoarea economică, cineva poate dori să cucerească înalte valori scopuri, cum ar fi cultura ştiinţifică şi teoretică, justiţia, sfinţenia etc Faptul că, în înlănţuirea lor, anumite valori pot apărea fie ca mijloace-scopuri, fie numai ca scopuri, ne obligă să distingem între valori-scopuri relative şi absolute După tot ce am spus mai sus, este evident că valoarea politică este un scop-relativ, deoarece în înlănţuirea valorilor,ea apare când ca scop când ca mujloc Valorile teoretice, estetice, morale şi religioase sunt însă scopuri absolute, deoarece în cuprinderea lor, conştiinţa nu le postulează niciodată ca mijloace în vederea atingerii unor scopuri mai înalte decât ele Faptul că valorile-scopuri pot apărea uneori ca valori-mijloace, cum ar fi cazul valorilor teoretice care pot fi cuprinse uneori ca mijloace în vederea atingerii unor valori economice, aşa cum se întâmplă în cazul aplicaţiilor tehnice ale ştiinţei, ne dovedeşte că, în aceste circumstanţe, valoarea teoretică este cuprinsă în formă inadecuată, şi anume ca valoare-economică Aprehendat în forme adecuate, adică drept valoare teoretică pură, adevărul ştiinţific nu este reflectat niciodată ca mijloc în vederea unui scop, ci ca un scop absolut, odihnind în propria lui plenitudine Cuprinderea valorilor ca mijloace sau scopuri-absolute nu este un rezultat secundar, un produs al raţionamentului relativ la modul înlănţuirilor, ci o dată imediată, implicată în însuşi actul de cuprindere al valorilor Cuprindem valorile ca mijloace sau scopuri în afară de orice raţionament şi de orice analiză Nu este deloc necesar să reflectăm la modul înlănţuirii valorilor pentru a ne da seama că adevărul, frumosul, binele sau sacrul sunt scopuri ale conştiinţei deziderative, în timp ce utilităţile, vitalitatea sau puterea politică sunt nişte simple mijloace Lucrul se adevereşte în acele cazuri în care sesizând una din valorile-scopuri, de pildă frumosul sau sacrul, drept simple mijloace în vederea moralizării sau a puterii politice, conştiinţa înregistrează, în acelaşi timp, împrejurarea, ca o cuprindere inadecuată a valorilor respective O asemenea cuprimdere inadecuată înregistreayă conştiinţa şi atunci când sesizează unele valori-mijloace, cum ar fi valoarea economică sau politică, drept calori-scopuri În actul cuprinderii adecuate, fiecare din aceste valori conţine în sine şi calitatea lor ireductibilă de scopuri sau de mijloace Numai valorile- scopuri relative, din pricina caracterului lor nehotărât, adică al posibilităţii înlănţuirii lor în două direcţii, nu ni se relevă în caracterul lor propriu, decât în lumina analizei care le precizează locul în seria valorilor În afară de înlănţuirea valorilor după relaţia mijloc-scop, mai există şi un alt gen de înlănţuire, pe care este necesar să-l punem de asemeni în lumină Considerate după acest nou mod al înlănţuirii lor, valorile sunt integrabile,neintegrabile sau integrative, adică ele pot fi însumate în structuri axiologice mai cuprinzătoare, pot să se refuze lucrării de însumare sau pot lucra ca factori însumativi Primul caz este, printre altele, acela al valorilor economice Al doilea caz este al valorolor estetice Cel de-al treilea este al valorilor religioase O valoare integrabilă nu este neapărat şi o valore-mijloc; ea poate fi o valoare-scop Astfel, deşi valoarea teoretică este o valoare-scop, ea este şi o valoare integrabilă, după cum o dovedeşte progresul ştiinţelor, însuşirea lor de a-şi îmbogăţi neîncetat cuprinsul Adevărurile ştiinţei nu sunt, în cuprinderea lor aceduată, mijloacele altor valori;ele se pot totuşi aduna, se pot compune între ele, pentru a obţine adevăruri mai largi sau sisteme de adevăruri Deosebirea dintre înlănţuirea valorilor după categoria mijloace-scopuri trebuie limpede distinsă de înlănţuirea lor după categoria integrării 3 Ecoul valorilor Domeniul valorilor este articulat şi după un alt criteriu, provenit din cele două sensuri posibile ale dorinţelor noastre şi ale ecoului pe care ele îl trezesc în conştiinţă Se pot dori valori care garantează perseverarea subiectului deziderativ şi altele care-i aduc amplificarea, sporirea forţei şi conţinutului spiritual al conştiinţei Există deci valori perseverative şi amplificative Valorile economice sau politice au, de pildă, un sens hotărât perseverativ, în timp ce valorile estetice sau teoretice au un sens amplificativ Valorile economice sau politice sunt dorite pentru rolul pe care îl pot avea în conservarea finite aceluia care le doreşte, individ sau colectivitate Valorile teoretice, estetice etc aduc însă aceluia care le râvneşte o imbogăţire, întarire, exaltare a conştiinţei lui Ecoul valorilor în conştiinţă este, de fiacre dată, altul Nimeni nu se simte sporit lăuntric prin sesizarea valorilor economice şi nici prin aceea a valorilor politice Atingerea valorilor amplificative se însoţeste însă cu o conştiinţă instrumentală într-un chip caracteristic, care, după felul valorii, ia forma unei înălţări,îimbogăţiri, intensificări, purificări etc Dacă atingerea valorilor economice sau politice se întovăraşeşte uneori cu conştiinţa unui spor de putere lăuntrică, lucrul se explică prin aceea că, reprezentându-şi modul inlănţuirii valorilor, conştiinţa cuprinde dincolo de valorile economice sau politice valorile amplificative pe care cele dintaî le pot mijloci Cuprinse însă între ele însele, şi nu după virtuţile înlanţuirii lor, nici valoarea economică şi nici valoarea politică nu au un alt sens decât acela de a asigura perseverarea în fiinţa a subiectului deziderativ şi nu se însoţesc cu ecoul propriu valorilor amplificative Când nu ţinem seama de caracterul perseverativ sau amplificativ, dat prin însuşi actul cuprinderii valorilor, atribuind un rol perseverativ unor valori amplificative sau dimpotrivă, înregistrăm situaţia cu conştiinţa unei deformări a valorilor respective Valorile economice cuprinse, prin acte inadecvate, ca valorile amplificative, cunosc o hipertrofie, neîgăduită; în vreme ce valorile teoretice, estetice, morale, sau religioase, cuprinse ca valori perseverative, cum se întamplă în anumite axiologii utilitariste, cunosc soarta unei sărăciri a sensului lor, a unei neîngăduite atrofii Hipertrofia sau atrofia valorilor, fapte cruciale ale experienţei axiologice, alcătuiesc ecoul în conştiinţă al unei cuprinderi inadecvate a valorilor, în latura ecoului lor B STRUCTURA VALORILOR 1 Iraţionalitatea şi raţionalitatea valorilor (nucleu) şi coordonate Analiza criteriilor de grupare ale valorilor ne-a arătat că fiecare valoare aparţine unui sistem raţional de coordonare O valoare poate fi reală sau personală ,materială sau spirituală, mijloc sau scop, integrabilă, neintegrabilă sau integrativă, liberă sau aderentă faţă de suportul ei concret, perseverativă sau amplificativă prin sensul şi ecoul ei în conştiinţa subiectului deziderativ După cum rezultă şi din tabloul alăturat: Valoarea economică este reală materială mijloc integrabilă liberă perseverativă Valoarea vitală este personală materială mijloc integrabilă liberă perseverativă Valoarea juridică este reală materială mijloc integrabilă liberă perseverativă Valoarea politică este personală spirituală mijloc integrabilă liberă perseverativă Valoarea teoretică este reală spirituală scop integrabilă liberă amplificativă Valoare estetică este reală şi personală spirituală scop neintegrabilă aderentă amplificativă Valoarea morală este personală spirituală mijloc integrabilă aderentă amplificativă Valoarea religioasa este personală spirituală mijloc integrabilă aderentă amplificativă Dacă prin raţionalitatea unei structuri înţelegem posibilitatea reducerii ei la anumiţi factori generali,putem spune că orice valoare manifestă o anumită raţionalitate Dar raţionalitatea valorilor, adică ansamblul coordonărilor din a căror încrucişare se apreciză natura şi locul fiecăruia într-un sistem general,nu istoveşte structura valorii Înlăuntrul suprafeţei raţionale a fiecărei valori se ascunde nucleul ei iraţional Cea ce este o valoare, în ultima ei adâncime, nu poate fi redusa la factorii generali Nucleul valorii este inclasificabil Ceea ce cuprinde dorinţa în centrul oricăreia dintre valori rămâne o dată unică, incomparabilă, ireductibilă Dincolo de afinităţile dintre diversele tipuri de valori, ni se dezvăluie astfel miezul inasimilabil al fiecăreia în parte Înprejurarea aceasta explică de ce două tipuri de valori, cum ar fi valoarea morală şi religioasă, pot apărea atât de asemănătoare, rămânând în esenţă profund deosebite Într-adevăr, valoarea morală şi religioasă sunt, în partea lor raţională, reductibile la aproape aceiaşi factori generali şi pot fi, din această pricină, adeseori confundate Cine străbate însă dincolo de această regiune raţională, către nucleul lor profund, nu poate să nu sesizeze diferenţa esenţială dintre valoarea morală şi religioasă Din pricina caracterului său iraţional, nucleul valorii nu poate fi descris ştiinţificeşte Acest nucleu rămâne doar un obiect al experienţei interne, pe care oricine îl poate gasi în sine În schimb, în latura învelişului lor raţionabil, valorile admit caracterizarea ştiinţifică Unele din aceste caracterizări ne-au şi apărut în cursul cercetării criteriilor de grupare Vom relua aceste carecterizări, oprindu-ne însă asupra laturilor neatinse mai înainte şi asupra punctelor controversabile SISTEMUL RAŢIONAL AL VALORILOR REALE PERSONALE MATERIALEMIJLOACE ECONOMICE VITALELIBEREPERSEVERATIVEINTEGRABILE SPIRITUALE JURIDICE POLITICE SCOPURI TEORETICE AMPLIFICATIVE ESTETICEADERENTENEINTEGRABILE MORALE INTEGRABILE RELIGIOASE INTEGRATIVE 2 Valoarea economica(problema muncii) Printre exemplele amintite cu prilejul analizei criteriilor de grupare, valoarea economică a fost mai des citată Am amintit aşadar, caracterele raţionale ale valorilor economice, adică ale utilităţilor în sensul cel mai larg :1aderenţa lor la suporturi reale şi materiale, 2 facultatea lor de a mijloci atingerea altor valori mai înalte, 3 sensul lor perseverativ, adică virtutea lor de a ajuta perseverarea în fiinţă a subiectului care le râvneşte, 4 libertatea lor faţă de bunurile care le conţin şi care face ca aceste bunuri să apară fungibile între ele sau prin intermediul acestor bunuri înzestrate cu o putere de circulaţie mai mare, care sunt banii, 5 capacitatea lor de a se însuma pentru a da naştere la valori mai ample (acumularea capitalistă) Economia clasică, apoi doctrinele socialiste au crezut însă că pot reduce valorile economice la munca pe care ele o reprezintă, la cantitatea de efort necesară producerii lor Munca este însă o valoare personală; ea este totdeuna munca cuiva, a unei persoane, suportul ei nu este real şi material, ci personal şi spiritual O maşină, adică o organizare de lucruri materiale în vederea producerii unei utilităţi, nu munceşte; ea funcţionează Numai persoanele, indivizi izolaţi sau colectivităţi organizate, grupuri naţionale sau profesionale etc , muncesc cu adevarat Nu cumva totuşi valoarea economică este o valoare personală, pe care economia politică liberală şi socialistă a izbutit s-o descopere prin transparenţa bunului real? Cazul n-ar fi cu totul izolat, deoarece după cum vom vedea mai departe, valoarea estetică ne apare şi ea uneori ca o valoare personală transpărând printr-o valoare reală, ca atunci când cuprindem şi admirăm în opera unui artist virtuozitatea lui, stilui şi tendinţa lui umană ,adică tot atâtea valori personale şi de fapt, atunci când consideram într-un bun real prezentând o valoare de utilitate, munca pe care artizanul acelui bun a depus-o pentru a-l produce, nu mă pot împiedica să sesizes în legatură cu reprezentarea acelei munci unele valori personale, estetice sau morale, cum ar fi îndemânarea şi gustul artizanului , hărnacia şi perseverenţa lui Acel care cuprinde munca în transparenţa utilităţilor execută, de fapt , acte de valorificare estetică şi morală, niciodată simple acte de valorificare economică Teoriile care vor să reducă valoarea economică la muncă nu trebuie deci confundate cu faptele, aşa cum ele sunt date în experienţa axiologică a conştiinţei, a cărei strictă observaţie ne duce la alte concluzii De altfel, dacă valorile economice ar fi, ca expresii ale muncii, nişte valori personale, nu s-ar putea înţelege nici alt caracter al lor, şi anume libertatea faţă de suportul concret, adică fungibilitatea lor Căci numai mărfurile, ca bunuri reale, pot fi schimbate între ele sau prin mijlocirea banilor, nu însă şi faptele omeneşti de muncă Acel care angajează un bun lucrător pentru prestarea unui serviciu, cu obligaţia să-i plătească un preţ, are conştiinţa că un rest al serviciului rămâne neplătit şi cu neputinţa de a fi remunerat, adică tocmai ceea ce în executarea acelui serviciu constituie o valoare personală, estetică sau morală Muncitorii înşişi, mai ales muncitorii în câmpul creaţiilor spirituale, nu consimt să se despartă de produsul muncii lor, decât sub condiţia de a face abstracţie de ceea ce ei au depus în opera lor ca valori personale, sub forma greutăţii învinse prin abilitate, hărnicie şi talent Numai prestaţia serviciilor cu totul mecanice, în care nu avem de apreciat nici iniţiativa, nici priceperea sau îndemânarea celui care le execută, pot fi cuprinse ca nişte bunuri economice Dar în acest caz muncitorul nu apare ca o persoană, ci ca un lucru, de pildă ca piesa unei maşini, pe care el o înlocuieşte de fapt şi de care poate fi înlocuit într-o etapă superioară a dezvoltării tehnice Astfel, când munca este în adevar cuprinsă ca o valoare economică, suportul ei devine real şi ea însăşi devine liberă faţă de aceste suport, fungibilă cu alte valori economice şi capabilă de a fi remunerată în intregime 3 Valoarea vitală Am arătat că valorile vitale, sănătatea, puterea, frumuseţea fizică, prospeţimea şi forţa temperamentului, sunt valori personale În acest punct toate părerile sunt de acord De aici înainte însă, în ce priveşte celelalte caractere ale valorilor vitale, controversele sunt atât de numeroase, încât tocmai aici ştiinţa axiologică găseşte unul din domeniile în care trebuie să intervină prin clarificările şi precizările sale S-a contestat anume că valorile vitale ar fi simple mijloace şi că suporturile la care aderă ar fi todeauna materiale Anumite manifestări ale lumii moderne dau impresia că valorile vitale sunt tratate uneori ca nişte scopuri ale vieţii şi ca nişte categorii ale spiritului Căci numai astfel se poate explica locul care li se acordă şi reverenţa cu care sunt considerate de atâtea ori Cine socoteşte însă că dezvoltarea vitalităţii poate umple cadrul unei vieţi şi că în sanătatea şi forţa omului se exprimă superioritatea spirituală a timpului său biologic trebuie să gândească aceste idei până la capăt, pentru a se convinge despre exactitatea judecăţilor sale axiologice Desigur, nu vom contesta caracterul de valoare al vitalităţii, adică faptul că ea poate constitui unul din obiectele dorinţelor noastre în cuprinderea robusteţei şi prospeţimii fizice, spiritul trăieşte acel sentiment de aprobare şi adeziune care întovărăşeşte aprehendarea valorilor Ne simţim satisfăcuţi şi asiguraţi atunci când surprindem vitalitatea în noi sau în semenii nostri şi îi acordăm aprobarea noastră, ca oricăror dintre valorile omului Totuşi nu cuprindem vitalitatea decât ca pe o valoare materială, ţinând de latura biologică a suportului ei, încât nimeni nu este surprins să constate superioritatea biologică a unei persoane coexistând cu inferiorităţi intelectuale şi morale de diferite forme şi categorii Nu este mai uimitor nici faptul că lipsa de valoare vitală lasă neatinse într-un individ valorile lui de ordin intelectual şi moral Constatări de felul acestora, repetate în fiecare zi şi în nenumărate împrejurări, dovedesc că spiritul atribuie valorile vitale altor laturi ale persoanei, decât acelor spirituale S-ar putea spune totuşi că cel puţin una dintre valorile spiritului şi anume cea estetică se însoţeşte necondiţionat cu înflorirea biologică a omului Forţa şi sănătatea ar fi totdeauna frumoase Închinătorii vitalităţii manifestă mai totdeuna o poziţie estetică, prin care speră să găsească drumul unei afirmaţii spiritualiste a vieţii Adevărul este însă că, alaturi de vitalitatea frumoasă, exista şi forma ei primitivă şi bestială, pe care conştiinţa estetică o respinge deopotrivă cu conştiinţa morală Ceea ce numim frumuseţe într-un om nu este niciodată un simplu rezultat al energiilor lui biologice şi al economiei lor Conştiinţa noastră cere frumuseţii omului expresie, adică prezenţa unor valori morale care modelează din adânc materia biologică, întocmai ca un meşter mai subtil, conferindu-i plasticităţi şi dăruindu-i putinţa de a trezi rezonanţe, pe care simplul animal din om nu le suscită niciodată în acelaşi fel Chiar animalele nu devin frumoase pentru noi, decât atunci când prin proiecţiune simpatetică le atribuim unele din calităţile şi virtutile morale ale omului, vorbind de pildă despre forţa orgolioasă a leului sau despre blândeţea şi inocenţa căprioarei Cât despre animalele care le găsim urâte şi respingătoare, aprecierea noastră negativă se sprijină pe faptul că nu putem cuprinde în ele nici una dintre valorile mai înalte ale spiritului Să ne inchipuim apoi că, înşelându-ne asupra locului vitalităţii în înlantuirea valorilor, am trata forţa şi sănătatea ca pe nişte scopuri ale vieţii, aşa cum împrejurarea se produce de altfel de atâtea ori Brutalitatea şi vidul spiritual al unei existenţe organizate în jurul vitalităţii, că în jurul scopului ei, nu sunt decât nişte termeni prin care exprimăm dezaprobarea noastră pentru neîngăduita substituire a scopurilor prin mijloace Conştiinţa noastră cenzurează şi respinge o astfel de substituire Ea nu aprobă niciodată faptul de a conferi vieţii false finalităţi şi, după cum respinge lăcomia care îşi închipuie că atinge unul din scopurile existenţei prin acumularea neproductivă de bunuri economice, tot astfel respinge şi dezaprobă acea sterilă înflorire vitală în om, de care nu se foloseşte nimeni şi nimic Constatările acestea ne duc până în pragul putinţei de a aprecia dacă vitalitatea este o valoare perseverativă sau amplificativă Desigur, conştiinţa poate fi uneori umplută şi debordată de ecoul forţei biologice a persoanei Numim însă insolenţă o putere trăind în sentimentul excesului ei şi aprecierea aceasta nu lasa nici o îndoiala asupra faptului vitalităţii noastre nu-i cerem altceva decât să ne menţie fiinţa în condiţiile biologice capabile să asigure împlinirea adevăratelor ei finalităţi Ne putem întreba, apoi, dacă vitalitatea este o valoare liberă sau aderentă faţă de suportul ei Desigur, prin valorile estetice care o încununa uneori, vitalitatea aderă profund la suportul ei, încât graţia sau frumuseţea persoanei umane iau întodeuna forme unice şi de neînlocuit Dar dacă descindem sub stratul acestor valori estetice, în regiunea pe care o putem numi a vitalităţii pure, vitalitatea transformă faţă de suportul ei o libertate deopotrivă cu a utilităţilor faţă de suporturile lor reale şi după cum în simpla urmărire a valorilor economice ne este indiferentă forma bunurilor care ni le asigură, tot astfel nu cerem nici materialul biologic uman, oricare ar fi valoare lui vitală, acea strictă individualitate a formei, în care se înfăţişează pentru noi valorile estetice, morale şi religioase Este, în sfârşit, vitalitatea o valoare integrabilă? Răspunsul nu poate fi decât afirmativ, dacă ne gândim că sănătatea unui ins sau a unei societăţi poate face progrese şi că ceea ce se numeşte capitalul biologic al unei colectivitati (un termen în chip sugestiv identic cu acel pe care îl întrebuinţăm pentru a desemna însumarea valorilor economice) nu este altceva decât un produs de integrare 4 Valoarea juridică Valorile juridice, legalităţile de diferite categorii, sunt valori reale Spiritul le atribuie unor lucruri, adică tuturor acelor instituţii ale dreptului public sau privat, care sunt înzestrate cu o putere de rezistenţă faţă de injonecţiunile voinţei noastre, fără ca ele înseşi să exercite acţiuni de valorificare, aşa cum fac persoanele (I,7) Legale nu sunt niciodata persoanele sau acţiunile lor Legale pot fi numai raporturile dintre persoane, considerate din pricina cristalizării lor după norme stabilite de drept şi din aceea a rezistenţei lor, ca nişte lucruri Faptele omeneşti nu pot fi decât suportul unor valori estetice, ca de pilda în cazul virtuozitaţii artistice sau, şi mai ades, al unor valori morale Din această pricină, ori de câte ori prin acţiunea unui individ se constituie un raport juridic, nu ne putem împiedica de a se supune acea acţiune şi unei valorificări morale, pentru a ajunge la concluzia că acea acţiune este şi legală şi morală sau legală şi imorală sau ilegală şi morală Faptul însa că este nevoie să atribuim în chip expres unora din faptele omeneşti şi legalitate şi moralitate devedeşte că fiecare din aceste valori aparţine acţiunii considerate în chipuri deosebite Cu atât mai mult ni se impune această concluzie atunci când, în legatură cu o faptă oarecare observam discrepanţa dintre valoarea ei etică şi juridică În adevăr, legale sunt faptele cuiva numai în măsura în care, coordonate cu ale altuia sau conformate unor norme de drept, dau naştere unor raporturi sau situaţii reale, cum ar fi contractele de diferite categorii, starea civilă a unui ins, regimul bunurilor sale etc Pentru a aprecia legalitatea unui contract, a unei stări civile sau a achiziţiei şi păstrarii unui patrimoniu, nu este deloc nevoie să-mi reprezint persoana sub realitatea raporturilor sau situaţiilor respective Când o fac totuşi, adică când consider acţiunea nu ca pe elementul unui raport real, ci ca pe fapta unei persoane, simpla valorificare juridică nu mai este suficientă, valorificarea ei morală trebuind să i se adauge Între acţiune ca element al unui lucru sau ca proiecţie a unei persoane se precizează întreaga deosebire dintre suportul valorilor juridice şi morale Dar dacă suportul valorilor juridice este real, el nu este şi material Contractul de vânzare-cumpărare, donaţia sau testarea, dobândirea sau pierderea naţionalităţii etc sunt prin cristalizarea lor obiectivă, prin rezistenţa lor, lucruri, dar lucruri constituite din materialul spiritual al unor reprezentări, voliţiuni şi cunoştinţe de norme De altfel, valorile juridice nu sunt singurele pe care le atribuim unor raporturi în acelaşi timp reale şi spirituale Dupa cum vom vedea îndata, valorile teoretice şi unele valori estetice aparţin, din acest punct de vedere, aceleiaşi categorii Valorile juridice sunt apoi simple mijloace şi au un sens pur perseverativ Nimeni nu urmăreşte valorile juridice pentru ele însele, ca pe nişte scopuri, ci numai pentru a-şi asigura acel cadru legal de viaţă care să-i permită atingerea finalităţilor substanţiale ale existenţei Numai în cazul temperamentelor procesive, adică al acelora care urmaresc tot timpul o hotărâre legală în favoarea lor şi dau impresia că au găsit un conţinut de viaţă în permanenta punere în mişcare a aparatului judiciar şi administrativ, velorile juridice par a fi devenit nişte scopuri ale existenţei Dezaprobarea, uneori ironică, a procesivitaţii, nu lasă însă nici o îndoiala asupra faptului că, în cazul ei, conştiinţa axiologică sancţionează o substituire neîngăduită a mijloacelor prin scopuri Valorile juridice nu au decât sensul de a asigura perseverarea fiinţei noastre în latura ei socială, şi ecoul lor în conştiinţa subiectului ramâne, din această pricină, cu totul limitat Ele sunt apoi însumabile, deoarece putem vorbi în legatura cu organizarea unor raporturi de drept, de mai multă sau mai puţină legalitate Legalitatea nu se găseşte în fiecare moment la ţinta ei finală Restabilirea unei legalităţi turburate poate trece prin mai multe etape; ea poate cunoaşte cuceriri treptate şi care se adună între ele Spunem de aceea că valorile juridice sunt integrabile O problemă interesantă o constituie întrebarea dacă valorile juridice sunt libere sau aderente faţă de suportul lor Caracterul fix şi constrangător al formelor procedurale poate da impresia că între valoarea juridică şi suportul ei concret există o aderenţă tot atât de stransă ca aceea care uneşte valorile estetice cu forma individuală a obiectelor frumoase Din această pricină s-au putut institui apropieri, cu concluzii destul de neaşteptate, între legalitate şi frumuseţe Totuşi, dacă ne gandim că formele procedurale pot varia fără ca natura valorilor juridice să se diferenţieze, ca de pildă atunci când, după prescripţiunile diferitelor coduri naţionale, căsătoria, divorţul, adopţiunea etc, se realizează prin proceduri diferite, nu incape nici o îndoială că între valorile juridice şi suportul lor nu există nicidecum acea intimă solidaritate şi aderenţă caracteristice pentru alte valori Valorile juridice sunt libere faţă de suportul lor concret 5 Valoarea politică Valorile politice, adică puterea publică, ordinea şi autoritatea, organizarea coexistenţei sociale în diferitele ei planuri etc sunt valori personale Spiritul le atribuie unor persoane cum sunt statul, naţiunea, biserica etc În acest punct se declară deosebirea cea mai de seamă dintre valorile politice şi cele juridice Căci dacă este adevărat, după cum am arătat-o mai sus (1, 7), că, spre deosebire de bunurile personale sunt nu numai valorificabile, dar şi valoridicatoare, că aceste bunuri sunt ele insele nişte centre de valorificare, atunci avem un nou criteriu de apreciere a diferenţei dintre valorile juridice şi politice În adevăr, în timp ce căsătoria sau divorţul, ipoteca sau embaticul şi toate celelalte instituţii ale dreptului privat nu iau ele însele nici o atitudine axiologică, nu valorifică; statul, naţiunea şi biserica, parlamentul, partidul politic şi toate celelalte instituţii politice adoptă atitudini şi dovedesc prin aceasta calitatea de persoane În nenumărate împrejurări vorbim de atitudinile statului şi ale organelor lui constituţionale şi administrative, de hotărârile şi preferinţele şi estimaţiile lor, ceea ce ar alcătui un mod cu totul nepotrivit de a vorbi, dacă n-am atribui tuturor acestor suporturi ale valorilor politice calitatea unor persoane Pe de altă parte, după cum am arătat de asemeni, bunurile personale, spre deosebire de cele reale, nu numai că atrag valorificarea, dar o impun Nu există indiferentism faţă de persoane Caracterul personal al valorilor politice iese în evidenţă şi cu acest prilej Căci pe când bunurile juridice sunt uneori valorificate, ca de pildă atunci când în faţa unor anumite instanţe judecatoreşti cineva afirmă sau contestă legalitatea acestor bunuri, ramânând destule alte împrejurari în care nici nu reflectăm, nici nu luăm atitudine faţă de legalitatea lor, bunurile politice nu pot să nu fie valorificate, în aşa fel că dacă există un indiferentism juridic nu există unul politic Atitudinea politică este mult mai înrădacinată şi mai activă decât atitudinea juridică şi aceasta din pricina naturii însăşi a valorilor politice, adică a conexiunii lor cu suporturi personale Daca examinăm deci realtiatea adirmaţiei unor indivizi că ei n-au atitudine politică, că sunt politiceşte indiferenţi, ne convingem că ei nu doresc să spună altceva dcât că nutresc veleitatea de a lua parte la exerciţiul puterii publice sau că işi rezervă atitudinea şi opinia lor, nu că atitudinile şi opiniile politice nu se formează nicidecum De fapt, valorificările se formează neapărat în domeniul politic, cum ele se formează faţă de orice persoană apărută în sfera experienţei noastre Suportul valorii politice nu este numai personal, dar şi spiritual Statul şi toate celelalte bunuri politice sunt persoane spirituale De aceea încearcarea de a atribui valorile politice laturilor materiale ale unei societăţi falsifică imaginea acelor valori Ideologiile, tradiţiile spirituale, finalitaţile morale nu sunt, în instituţiile politice, simple reflexe, produse secundare şi suprastructuri ale unor procese materiale, ci stofă însăşi din care aceste instituţii sunt constituite Teoriile relative la originea şi dezvoltarea instituţiilor pot ascunde acest adevăr, dar observaţia axiologică îl restabileşte numaidecât Pentru punctul de vedere al observatiei directe, nici statul, nici celelalte instituţii politice nu sunt lucruri materiale, nici personale, considerate în funcţiile lor materiale, economice sau bilogice, ci persoane spirituale propiu-zise, cu care putem înnoda aceleaşi legături de asociaţie, fidelitate, credinţă etc , caracteristice în genere relaţiilor dintre persoane spirituale Conexabile cu suporturi personale şi spirituale, valorile politice sunt însă valori-mijloace şi sensul lor este perseverativ Aspiraţia către puterea politică în simplul scop al exerciţiului acestei puteri, adică tratarea valorilor politice ca nişte scopuri absolute ale vieţii, dă naştere la deformaţii axiologice pe care conştiinţa le cenzurează neapărat Inutilitatea sau zădărnicia puterii politice care nu se pune în serviciul unuia din scopurile suverane ale vieţii, cum ar fi scopul moral sau religios, este un fapt de apreciere absolut evident Valoarea politicului nu apare decât prin scopul care îl luminează Este limpede de asemeni că valorile politice nu au un sens amplificativ, ele nu se îmbogăţesc sau extind conştiinţa aceluia care le cuprinde, oricât exerciţiul nescrupulos al puterii politice ar putea să se însoţească cu sentimenul beţiei puterii Într-un regim spiritual de cuprindere adecvată a valorilor, politicul nu poate fi legat de altă semnificaţie decât aceea că, prin valorile şi bunurile pe care le subsumeaza şi denumeşte, sunt câştigate condiţiile necesare perseverării în existenţă a subiectului valorificator, individ sau societate Chiar când o societate aspiră către mai multă putere politică, spre o extindere a ariei în care urmează să impună stăpânirea şi organizarea ei, putem distinge tot un sens perseverativ Societatea care urmăreşte lărgirea ariei sale politice sprijină această aspiraţie pe conştiinţa că, numai în aceste cadre extinse, fiinţarea ei este cu putinţă Dar faptul că există posibilitatea unei extinderi a puterii politice dovedeşte că valorile politice sunt însumabile, întocmai ca valorile economice sau vitale Valorile politice nu aderă în acelaşi fel la suportul lor ca valorile estetice sau morale Forma instituţiilor politice prezintă o mobilitate, care lasă neatinsă natura valorilor suportate de ele Desigur, atunci când se schimbă constituţia unei ţări şi, o dată cu aceasta, raportul şi ierarhia puterilor în stat, avem impresia hotărâtă că prefacerea este numai formală Când în raportul puterilor publice, ajung să prepondereze fie puterile deliberative (legislativă şi judecătorească), fie cele executive, ceea ce variază cu adevărat este însăşi concepţia omului, pe care reformatorul politic vrea să-l îndrumeze pe această cale către finalităţi morale deosebite, către ethosul libertaţii sau al supunerii, al descătuşării sau al încadrării şi sacrificiului În fondul oricărei reforme politice stă astfel o anumită concepţie normativă a omului, a ţintelor morale pe care el se cuvine a le urmări Valorile politice rămân într-acestea neschimbate Căci oricare ar fi forma instituţiilor, ele continuă să sprijine aceleaşi valori politice: puterea politică, ordinea, autoritatea, organizarea socialului etc , rămase identice cu ele însele chiar dacă sunt înlănţuite cu scopuri morale felurite Nu există regim politic, democratic sau autoritar, care să nu pretindă că susţine valorile politice tipice, cum sunt ordinea, autoritatea, organizarea etc Diferenţa dintre numeroasele forme de organizare a coexistenţei sociale provine din scopul moral pe care ele doresc să-l impună omului 6 Valoarea teoretică Valoarea teoretică, adevărul, este cuprins de conştiinţă ca aparţinând unor lucruri şi anume conţinutul judecăţilor noastre ştiinţifice, cristalizat în constatări, legi, formule, postulate, axiome, teoreme etc Deosebirile fenomenologiei reintră în drepturile lor atunci când este vorba să determinăm suportul valorii teoretice al adevărului Căci nu putem spune că adevărul este obiectul intenţional al judecăţilor ştiinţifice, adică starea sau raportul dintre lucruri pe care cercetarea savantului încearcă să le cuprindă Această stare sau acest raport nu pot fi obiecte ale aprecierii noastre; ele nu sunt adevărate sau false, ele sunt pur şi simplu, indiferent dacă, cuprinzându-le sau nu ca valori, le apreciem ca adevărate şi le acordăm aprobarea şi adeziunea noastră Ceea ce este, fiinţa, este indiferent faţă de valoare S-ar putea spune atunci că adevărul este conexabil cu actele prin care iau cunoştinţă de fiinţă Nu fiinţa ar fi atunci suportul valorilor teoretice, ci actele intelectuale prin care o cuprind, actele de reprezentare şi gândire Totuşi nici la această părere nu ne putem opri Căci actele de gândire şi de reprezentare sunt şi ele exterioare şi heterogene faţă de ideea de valoare Gândirea şi reprezentarea fiind acte ale cunoştinşei, nu pot fi în acelaşi timp şi obiectele acelor acte speciale, care sunt dorinţele Pe de altă parte, un savant, lucrând într-un domeniu oarecare al ştiinţei, urmăreşte să stabilească un fapt sau o lege, nu un adevăr Faptul sau legea sunt apreciate ca adevărate de savant, numai atunci când găsindu-se la capătul cercetării sale, adică la capătul actelor menite să-l conducă la posesiunea intelectuală a fiinţei, ajunge să aprecieze propriile lui rezultate De asemenea, noi înşine, studioşii operei savantului, putem distinge destul de limpede între actele prin care, asimilând acea operă, ajungem la cunoştinţa fiinţei şi sctele prin care apreciem valoarea acestei cunoştinţe, adevărul ei Faptul că posesiunea fiinţei şi aprecierea adevărului sunt două acte deosebite ale spiritului apare încă mai clar dacă luăm în considerare anumite împrejurări din istoria gândirii omeneşti Există concluzii mai vechi ale ştiinţei, pe care conştiinţa le-a apreciat odată ca adevărate, dar pe care cercetarea ulterioară le-a infirmat şi aprecierea le-a trecut în rândul erorilor sau prejudecăţilor Când ne găsim în momentul unei astfel de transformări, nu putem spune că vechiul rezultat al ştiinţei nu conţinea de fapt o valoare, că el conţinea o pseudo-valoare sau o non-valoare teoretică O astfel de apreciere ar fi cu totul nepotrivită, deoarece pentru punctul de vedere al conştiinţei dezideractive a timpului, pentru aspiraţia ei către adevăr, numai acele concluzii ale ştiinţei, infirmate în urmă, puteau fi cuprinse ca adevărate Reveniţi la împrejurările trecutului, adică mişcaţi de acelaşi tip de acte deziderative, vechile adevăruri s-ar împrospăta îndată Aşa zisa generalitate a valorilor oferă această garanţie În acest înşeles se poate vorbi cu toată siguranţa despre adevărurile lumii vechi, despre valorile ei teoretice Icoana ptolomeică a lumii conţinea o valoare teoretică, era un ‚‚adevăr’’, ca şi imaginea copernicană care a înlocuit-o în urmă Faptul că posesiunea intelectuală a fiinţei şi aprecierea ei ca adevărată sunt acte deosebite şi, uneori, acte divergente, o dovedeşte împrejurarea că Antichitatea n-a apreciat ca adevărat şi n-a primit sistemul astronomic heliocentric a lui Filolaos (sec al V-lea a Chr), deşi din punctul de vedere al cunoaşterii fiinţei el reprezenta tocmai soluţia pe care progresele cercetării a trebuit s-o regăsească mai târziu Aprecierea decurge de cele mai multe ori paralel cu cunoaşterea, fără ca solidaritatea celor două acte să fie absolută şi fără să lipsească putinţa discrepanţei lor, ca în amintitele circumstanţe atât de bogate în învăţăminte pentru ştiinţa axiologică Urmează din toate acestea că suportul valorilor teoretice nu poate fi decât rezultatul cercetării savantului, nu actul acestei cercetari, aşa cum acest rezultat este cristalizat în propoziţiile ştiinţei sub forma unui lucru, adică a unei realităţi care ni se poate opune, care ne mărgineşte şi ne constrânge, aşs cum fac toate lucrurile (res) Dar deşi suportul valorii teoretice este real, el nu este mai puţin spiritual O propoziţie ştiinţifică nu este legată de fapt nici de cartea care o conţine, nici de semnul material al literelor care o manifestă, ci de echivalentul spiritual al acestora, de acel ansamblu organizat de abstracţiuni prin care cartea şi litera învie, atingând plenitudinea semnificaţiei lor Dar legătura aceasta este oare o aderenţă profundă, care ar face ca valoarea teoretică să varieze cu forma organizării ei – sau o legătură mai liberă care îngăduie varierea organizării ei, fără ca valoarea susţinută de ea să se resimtă? Soluţia justă mi se pare că trebuie căutată în sensul ultimului factor al acestei alternative Căci un adevăr ştiinţific poate fi organizat în mai multe feluri şi, cum despre această organizare nu avem altă mărturie decât corespondentul ei verbal, în cuvinte şi în înlănţuiri sintactice diferite Evident, exprimarea ştiinţifică trebuie făcută în formele celei mai depline preciziuni şi concizii Dar cum tot ce se abate de la aceste norme devine imprecis şi prolix , s-ar putea spune că, în aceste din urma moduri de exprimare, adevarul ştiinţific se resimte, natura lui se altereaza Faţa de acest chip de a rationa, care poate fi opus soluţiei noastre, avem de observat că preciziunea şi concizia sunt în formulările ştiinţei calitaţi literare, obiectele unor aprecieri estetice Desigur, întrucât formulările ştiinţei sunt şi fapte de expresie , este just ca ele să fie estimate şi din unghiul esteticii Un savant care scrie rău, adică cu oarecare imprecizie sau prolexitate, nemulţumeşte conştiinţa noastră axiologică Totuşi, dacă ne constrângem să apreciem contribuţia lui din singurul punct de vedere al valorii ei teoretice, observăm că înregistrăm această valoare, o aprobăm şi-i acordăm adeziunea noastră, chiar dacă trebuie să respingem forma exprimării ei literare Frumosul trăieşte strâns legat de suportul sensibil al manifestării lui Adevărul există însa cu oarecare dataşare faţă de formele organizării lui, aşa cum acestea apar în echivalentul lor literar De aceea,şovăirile formei sunt, în operele literare, alterări mortale; în timp ce în operele ştiinţei ele sunt simple neajunsuri Nişte scriitori atât de criticati, cum au fost Kant sau Auguste Comte, n-au prejudiciat întru nimic, prin imperfecţiunile formei lor, însemnătatea mesajului lor teoretic Am arătat, încă din paragraful consacrat înlănţuirii valorilor, că adevărul este un scop, deşi prin cuprindere inadecuata sau prin înlănţuire regresivă el poate apărea şi ca mijlocul unor scopuri economice, ca în aplicaţiile tehnicei industriale În actul unei cuprinderi adecuate, adevarul îşi ajunge însă sieşi, încât conştiinţa poate să se odihnească în aprehendarea lui ca în posesiunea unuia din gurul scop pe care conştiinţa şi-l poate propune, încât alături de el conştiinţa poate urmări şi alte finalitaţi, cum ar fi aceea estetică, morală sau religioasă Dar atingerea acestor finalitaţi, se produce alături de urmărirea adevărului, nu prin mijlocirea lui, încât cine atinge pe aceasta din urmă prin cercetare proprie sau în opera savanţilor degustă fericirea unei clipe de plenitudine umană Fiind scopuri, adevărurile ştiinţei- am arătat-o – sunt totuşi integrabile Faptul că în atâtea ramuri ale ştiinţelor naturale şi ale spiritului ştim mai mult sau mai bine şi mai precis decât omul vechi este unul din faptele cele mai incontestabile (Un fapt pe care nu-l tăgăduiesc de altfel decât indivizii care, din motive axiologice uşor de recunoscut, manifestă neîncredere sau o proastă dispoziţie evidentă faţă de fenomenul progresului ştiinţific) Înaintarea ştiinţelor nu poate fi explicată decât prin virtutea valorilor teoretice de a se însuma, prin caracterul lor integrabil Ecoul atingerii adevărului îmbogăţeşte şi amplifică conştiinţa Ne simţim mai avuti şi mai vaşti prin cuprinderea adevărului şi, din această pricină, ne lipsim, pe cât posibil, în căutarea şi cucerirea lui de valorile perseverative, adică manifestăm acea dezinteresare practică în care cu drept cuvânt se recunosc unele din semnele cele mai caracteristice ale omului teoretic 7 Valoarea estetică Valorile estetice, adică diversele speţe ale frumuseţii naturale şi ale artei, aderă atât la suporturi reale, cât şi la suporturi personale Purtătorul valorilor estetice este atât opera de artă sau un oarecare aspect al naturii, cât şi autorul lor, artistul uman sau divin În unele cazuri, ca de pildă în acela al artistului dramatic sau liric, al dansatorului sau virtuosului, artistul face corp cu opera sa, încât suportul valorilor estetice respective este numai personal În afară de aceste cazuri aparţinând unei categorii speciale, cuprindem îndeobşte prin transparenţa operei reale a artistului (poema sau compoziţia sa muzicală, tabloul, statuia sau construcţia sa arhitectonică) sufletul însuşi al artistului, pathosul şi ethosul său, lirismul lui esenţial, adică tot atâtea valori pe care le atribuim unor suporturi personale Sentimentul de admiraţie cu care însoţim înregistrarea unor opere de artă se adresează întotdeauna unor persoane, nu unor lucruri Omagiul admiraţiei este personalizat şi interesul lui teoretic constă din faptul de a pune în lumină componenta personală în structura valorilor estetice Din împrejurarea că valorile estetice sunt atribuite unei dualităţi de suporturi, dintre care unul se găseşte pe un plan mai adânc decât celălalt, rezultă că valorile estetice au o structură adâncă Însuşirea aceasta nu este împărţită de valoarea estetică cu nici una din celelalte valori ale conştiinţei omeneşti Căci există valori adânci sau înalte Valorile morale le atribuim, de pildă, profunzimii personalităţii umane Valorile religioase sunt atribuite spiritului divin care domină şi conduce lumea dintr-un plan înalt Dar, deşi ambele aceste serii de valori sunt localizate în planuri adânci sau înalte, conştiinţa le cuprinde direct în planurile lor respective, fără să fie nevoită să străbată un prim plan mai superficial, fără să se adâncească într-o perspectivă Cazul acesta din urmă este numai al valorilor estetice Dar deşi, într-un prim plan, suportul valorilor estetice este real, el nu este niciodată material, nici aici şi cu atât mai puţin în planul lor personal Opera de artă nu este o întocmire materială Nu apreciem ca frumoasă bucata de pânză a tabloului, ci imaginea în care aceasta se rezolvă pentru conştiinţa noastră Această imagine ne este însă un lucru prin coerenţa ei configurativă, care ni se impune ca orice lucru pe această lume şi care, întocmai ca orice lucru, nu este ea însăşi un centru de valorificări umane Este adevărat că, în cursul cercetării mai noi, s-a pus în lumină valoarea estetică a materialelor, a transparenţei marmorei, a luciului bronzului şi porţelanului, a simetriei fibrelor lemnoase etc Faţă de idealismul estetic pentru care materialele artei sunt simple vehicule indiferent de ale ideii, noul accent pus asupra valorilor legate de structura materialelor artistice alcătuieşte un necontestat progres al cercetării Dar adaosul acestor precizări nu dă nicidecum un caracter de materialitate suportului real al valorilor estetice Amintitele însuşiri ale artei cu noi elemente de stil (antirealiste), nu să le coboare la nivelul unor lucruri materiale Materia este înregistrată în artă ca imagine şi într-un chip cu totul deosebit de acela în care este cuprinsă ca suport al valorilor propriu-zise materiael, de plidă al valorilor economice Cine doreşte, de pildă, o bucată de pâine o cuprinde ca un obiect consistent, nu ca o imagine estetică Dacă însă acelaşi subiect deziderativ receprează bucata de pâine ca imagine estetică, nu ca structură consistentă, un element categoric deosebit se amestecă în chipul aceluia de a o cuprinde şi valoarea economică evoluează către un alt tip de valoare Valorile estetice sunt scopuri absolute ale conştiinţei Ele nu se găsesc în interiorul unei înlănţuiri de valori decât atunci când, prin cuprindere inadecuată, pot apărea ca forme de expresie a adevărului sau ca mijloace în vederea educaţiei morale a omului Desigur, în conexiunile conştiinşei, valorile estetice se însoţesc tot timpul cu valori teoretice şi morale, ca şi cu alte valori, dar acela care nu cuprinde în cele dintâi decât forme ale adevărului sau binelui nu înregistrează niciodată semnificaţia lor proprie Numai atunci când conştiinţa aprehendând valoarea estetică încetează de a se mai mişca pe lanţul care uneşte mijloacele cu scopurile lor, numai când valoarea estetică apare ca un scop în sine, al cărui răsunet imediat intensifică şi îndepărtează limitele conşstiiţei, semnificaţia amintitei valori este înregistrată în formă adecuată şi deplină Fiind nişte scopuri absolute, valorile nu sunt integrabile Mai multe valori estetice nu însumează o valoare estetică mai mare, în timp ce mai multe adevăruri parţiale compun un adevăr mai complet, mai larg, mai adânc sau mai precis Din această pricină, aşa-numitul program al ‚‚întrunirii artelor’’ conţine în sine o falsă reprezentare cu privire la natura neintegrabilă a valorilor estetice, care conduce la o acumulare artificială şi neînsumată e bunuri artistice Dacă totuşi pornind de la falsul principiu al ‚‚întrunirii artelor’’, unii artişti de seamă, precum un Richard Wagner, au putut ajunge la creaţiuni valabile, lucrul se datoreşte faptului că, în ciuda caducităţii principiului, ei au ajuns să realizeze nu o sumă de valori estetice, ci o singură valoare estetică unitară şi organică Din aceeaşi împrejurare a neintegrabilităţii valorilor estetice rezultă şi faptul notoriu astăzi că artele nu progresează Un fapt contestat atâta timp cât, înţelese ca nişte varietăţi ale adevărurilor teoretice, clasicismul într-una din taberele lui poate susţine superioritatea valorilor de artă asupra celor vechi, până când o axiologie mai exactă a descoperit, odată cu semnificaţia proprie a esteticului, caracterul lor neintegrabil Valorile estetice sunt, în sfârşit, atât de solidare cu suportul lor, încât orice modificare a lor transformă suportul, după cum orice modificare a suportului transformă sau tulbură valoarea pe care acesta o susţine Stricta individualitate a formei artistice şi absoluta originalitate a personalităţii care se întrevede prin ea sunt fapte cunoscute şi adeseori puse în lumină Ele nu sunt decât o altă expresie pentru acea strânsă solidaritate cu suportul lor, care conferă valorilor estetice unul din caracterele lor cele mai izbitoare 8 Valoarea morală Valorile morale sunt acelea pentru care limba ne oferă termenii cei mai numeroşi În timp ce terminologia valorilor juridice sau politice este destul de săracă, valorile morale sunt exprimate printr-o mare mulţime de expresii ale limbii, un fapt care se dovedeşte că în sectorul lor conştiinţa axiologică a suferit diferenţierea cea mai numeroasă Austeritatea, bunătatea, bărbăţia, caritatea, cumpătarea, dreptatea,iubirea,vitejia etc sunt deopotrivă valori morale ar fi desigur unul dintre cele mai bogate Dar oricât ar fi valorile morale, anumite trăsături raţionale revin din ele, îngăduind gruparea lor într-o clasă omogenă Toate valorile sunt valori personale Suportul valorilor morale este totodată o persoană Persoana, nu fapta ei, este suportul valorilor morale Precizarea aceasta este cu atât mai necesară, cu cât limba curentă vorbeşte adeseori de fapte caritabile,juste,loiale,vitejeşti Atunci însă când constat fapta caritabilă a unei persoane feroce sau fapta vitejească a unui laş, adică fapte cărora părându-mi-se că le pot atribui anumite valori morale, nu le pot lega şi de un centru personal, conştiinţa noastră este în drept să le interpreteze ca pe nişte false valori, ca pe nişte simple valori iluzorii Un laş poate executa, de pildă, o faptă cu toate aparenţele vitejiei, prin constrângerea împrejurărilor, nu însa prin spontaneitatea persoanei Atunci când recunosc lucrul acesta, adică atunci când îmi dau seama că valoarea perspectivă nu este legată de persoana însăşi, sunt în drept să contest faptei amintite valoarea care prin abuzul limbajului i se atribuie Cuprind deci valoarea morală numai în cazul când o pot atribui unui suport personal sau nu o cuprind deloc Fiind personale, suporturile valorilor morale sunt în acelaşi timp spirituale Spiritualitatea suporturilor morale este o constatare absolut evidentă, căci deşi prezenţa acestor suporturi nu se manifestă astfel decât în forma unor acţiuni materiale, constatabile prin simţuri, suntem deplin conştienţi că nu aceste acţiuni sunt persoana însăşi, ci sensul spiritual ce se degajează din ele În acelaşi fel nu litera tipărită şi nici pânza vopsită sunt opera de artă, ci imaginea ei pătrunsă de ethosul personalităţii artistice În sfârşit în raport cu suportul ei, personal şi spiritual, valorile morale sunt aderente Este o trăsătură prin care valorile morale se înrudesc oarecum cu valorile estetice Un anumit tip de valoare morală, caritatea sau vitejie, ni poate fi atribuit unor suporturi diferite fără să simţim că firea ei s-a modificat Caritatea individuală sau aceea publică nu este aceeaşi caritate, desigur pentru motivul că, aderând cu un alt suport, sensul ei a variat Nici caritatea persoanei individule X nu este aceeaşi cu Y Acela care o aşteaptă de la X nu poate primi de la Y, din pricină că aderând adânc cu suportul ei, există pentru fiecare ins o singură caritate posibilă, nu mai multe carităţi fungibile Când un individ urmărit de o cruntă nevoie şi, prin ea, având o conştiinţă tocită, devenită insensibilă la nuanţele vieţii morale, accepta caritatea oricui, el încetează de a mai resimţi caritatea ca pe o valoare morală, ci o resimte ca pe o valoare economică, înlocuibilă tocmai din această cauză Tragedia cerşetoriei rezidă în faptul de a numai putea primi binefacerea carităţii propriu-zise şi de a numai putea cuprinde în ajutorul oferit o valoare a vieţii morale Ceea ce este adevărat pentru caritate, indică aci ca un exemplu printre altele posibile, este adevărat şi pentru celelalte valori morale Toate deopotrivă aderă atât de profund cu suportul lor, încă nu e cu putinţă schimbarea acestuia fără ca valoarea însăşi să nu se resimtă şi, uneori, să dispară Valorile morale sunt scopuri ale vieţii Nimeni nu resimte nevoia să legitimeze urmărirea valorilor morale prin alte scopuri prin serviciul cărora ele sar putea găsi Dimpotrivă, conştiinţa resimte atât de limpede însuşirea lor de a fi scopuri, încât ea legitimează sacrificarea altor valori ale vieţii, când numai pe această cale este cu putinţă atingerea acelora În timp ce sacrificiul valorilor morale în vederea unor valori relative, cum ar fi valorile economice, este cenzurat de conştiinţă ca o absurditate sau ca o nevrednicie, sacrificiul acestora sin urmă ni se pare cu totul legitim Însuşirea de scopuri absolute ale valorii morale apare cu desăvârşită claritate tocmai din aceste împrejurări Atingerea valorilor morale se însoţeşte în conştiinţă cu o extindere a limitelor ei, cu o întărire sau cu o îmbogăţire a acestuia Spunem din aceasta pricină că valorile morale îşi găsesc recompensa în ele însele, deşi expresia este nepotrivită, ca una care ar arăta că aceste valori sunt totuşi urmărite în vederea unor scopuri în afară de ele Dacă ecoul amplificativ al valorilor morale ar fi scopul lor adevărat, atunci aceste valori ar înceta să mai fie nişte scopuri, şi individul care le-ar urmări, omul moral, ar fi un simplu vanitos al propriei sale intimităţi,dornic să dobândească premiul conştiinţei sale Nu negăm nicidecum că acest caz se poate produce uneori, dar nu atunci valorile morale sunt realizate în toată plenitudinea semnificaţiei lor Sunt oare valorile morale integrabile? Dacă există un progres ştiinţific,există oare şi un progres moral? Sau valorile morale prezintă oare aceeaşi discontinuitate, aceeaşi imposibilitate de a se adăuga unele altora, pe care am recunoscut-o drept una din caracteristicile valorilor estetice? Mult mai dureros ar fi pentru conştiinţa umană dacă ea ar trebui să conchidă că progresul moral nu este numai nerealizabil,dar nici posibil Concluzia aceasta este însă evitată de toţi ostenitorii pe căile binelui, de toţi oamenii de bunăvoinţă, chiar de cei mai modeşti şi mai umili, care ştiu că propria lor conştiinţă individuală a făcut progrese morale, că în luptele şi durerile vieţii a crescut stăpânirea de sine şi atenţia pentru suferinţele străine, împreună cu hotărârea mai vie de a le alina Dacă omenirea în întregul ei se mişcă cu greutate către ţintele progresului moral, înnobilarea individului nu este un fapt care nu poate fi nicăieri întâlnit Şi dacă valorile morale ale individului se pot aduna între ele, speranţa creşterii morale în umanitate nu trebuie părăsită Desigur, între indivizi şi grupările umane s-au pus adeseori în lumină deosebirile de nivel moral, dar aceste deosebiri reprezintă numai distanţa dintre două puncte ale evoluţiei filogenetice Există, cu alte cuvinte, indivizi maturi cu structura morală rafinată, intr-o omenire care a rămas tânăra şi barbară Faptul nu poate fi contestat Dar înţelegerea dinamică a vieţii ne îngăduie să întrevedem o înaintare a întregului corp al omenirii către un stadiu pe care unii indivizi l-au atins încă de pe acum În afară de aceasta – şi aici apare împrejurarea hotărâtoare – imposibilitatea progresului etic nu este niciodată afirmată de omul moral, ci de acei inşi care pentru a justifica vreo agresiune a forţei sau injustiţiei cred ca pot denunţa în amintitul progres o simplă iluzie a conştiinţei Negatori ai progresului etic sunt şi unii din teoreticienii care, văzând în om pe animalul-om, adică o fiinţă strict determinată şi înlănţuită de instinctele sale, cred că-i pot tăgădui orice facultate de creaţie, de creştere, de invenţie Omul moral el însuşi, adică acela care se găseşte faţa de valorile morale în unghiul cuprinderii lor adecuate, nu se îndoieşte însă niciodată de putinţa creşterii morale a omenirii Credinţa lui în această privinţă este o dată naivă a conştiinţei sale, nu punctul de vedere al unui filosof Insul care execută o acţiune morală este pe deplin conştient că sensul ei nu se mărgineşte în sfera individuală a existenţei lui, dar că el o revarsă în capitalul moral al întregii omeniri şi că din exemplul lui, oricât de modest, se va putea nutri entuziasmul moral, credinţa şi tăria altor oameni din preajmă Credinţa aceasta este una din axiomele vieţii morale 9 Valoarea religioasă Valorile religioase, diferitele forme ale sacrului, bunătatea şi puterea divină, caracterul ei august, perfect, omniprezent şi providenţial, sunt valori personale şi spirituale Purtătorul lor este persoana spirituală a lui Dumnezeu Acei care socotesc că pot cuprinde valorile religioase aderând cu propria intimitate a persoanei lor, se găsesc în înşelăciune, faţă de adevărata fire a acestor valori Actul de cuprindere a valorii religioase este un act de ieşire din noi înşine Desigur, misticul se retrage îl însuşi, pentru a nu se lăsa ademenit de toate acele ispite ale lumii care îi pot distrage conştiinţa El se cufundă în sine pentru a se regăsi într-o lume de valori mai apropiata de aceea a sacrului, prin spiritualitatea şi prin ecoul ei amplificativ Dar în punctul cel mai adânc al intimităţii morale, căutătorul lui Dumnezeu simte că trebuie să execute gestul hotărâtor, acela de a străbate către o persoană deosebită de noi şi care ne întrece nemăsurat Există, de fapt, două atitudini religioase, dintre care una este de înălţare, cealaltă de adâncire, amândouă cuprinzând însă o persoană diferită de noi şi faţă de care valorile religioase aderă cu legăturile unei de adânci solidarităţi încât fiecare om nu poate căuta şi nu poate găsi decât un singur Dumnezeu Faptul că omul religios caută uneori pe Dumnezeu în sine însuşi şi simte că se apropie de El, atunci când cuprinde unele valori ale vieţii morale, cum ar fi puritatea sau iubirea, este uşor explicabil după teoria generală a valorilor Valorile religioase fac parte dintr-un grup mai larg, acela al valorilor scopuri absolute, spirituale şi amplificative încât în atingere cu toate valorile din aceeaşi categorie, nu numai cu valorile morale, omul simte ca o cale deschisă către Dumnezeu Nu numai cuprinderea binelui, dar şi aceea a adevărului şi frumosului, ne îmbie cu o adiere din lumea sacrului Există însă o trăsătură prin care valorile religioase se deosebesc profund de toate celelalte valori spirituale şi aceasta este caracterul lor integrativ Valorile religioase nu sunt integrabile, aşa cum sunt valorile teoretice, încât nu putem vorbi despre un progres religios al omenirii Istoricii urmăresc totuşi dezvoltarea religiilor, făurind de pildă o serie de care, începând cu Profeţii, trece prin spiritualitatea platonică, pentru a ajunge la creştinism ca la punctul final şi cel mai desăvârşit al acestei dezvoltări Creştinul însuşi, adevăratul creştin, adică acela care, ca om religios, priveşte către valorile religioase din unghiul unei depline adecvări, nu afirma insă poziţia sa rezultatul unei însumări de valori, ci o valoare nouă, pe care a dobândit-o prin negarea trecutului, prin moartea omului vechi Credinţa în relevaţie, conştiinţa revoluţiei intime care a precedat cuprinderea noului sens religios, sentimentul prăbuşirii lăuntrice şi al reînvierii, pe care le putem urmări în unele documente iniţiatice sau în pateticele Confesiuni ale Fericitului Augustin, ilustrează clar caracterul neintegrabil al valorilor religioase Dar dacă nu sunt integrabile, valorile religioase sunt integrative Ele integrează, unifică, constituie intr-un tot solidar şi coherent toate valorile cuprinse de conştiinţa omului Prin valorile religioase se înaltă arcul de boltă care uneşte valorile cele mai îndepărtate, adună şi adăposteşte pe cele mai variate Un individ poate cuprinde diferite valori, pe cele mai multe din ele, dar legătura lor unificatoare va lipsi, atât timp cât valoarea religioasă nu li se adaugă Dimpotrivă, atunci când ne aflăm în prezenţa unei concepţii axiologice generale, adică a unei filosofii practice manifestând unitate şi coerenţă, simţim lămurit, chiar dacă gânditorul nu afirmă niciodată, că experienţa religioasă domină, întreaga construcţie Din aceasta pricină, orice filozofie practică este în esenţa ei religioasă Din oricare se pot extrage implicaţiile ei în direcţia sacrului Fără aceasta, o concepţie filosofică este o colecţie de adevăruri, dar nu total organic şi omul care ne vorbeşte prin ea cel mult un spirit cercetător dar nu şi unul care, găsindu-se cu adevărat, reflectă plenitudinea de semnificaţii ale lumii C IERARHIA VALORILOR Stabilind caracterul de gradualitate al valorilor (||, 4) am arătat că fiecare valoare ocupă o anumită treaptă a unei ierarhii, că fiecare valoare are o anumita valoare relativă în interiorul unui sistem gradual şi că această însuşire alcătuieşte o dată a conştiinţei, înainte şi în afară chiar de orice comparaţie Comparaţia dintre valori nu este deci obligatorie pentru a sesiza caracterul lor mai înalt sau mai jos, dar ea nu este imposibilă şi ea este necesară pentru a stabili nu numai treapta proprie fiecărei valori, dar treapta lor relativă şi succesiunea exactă a acestor trepte Stabilirea succesiunii treptelor axiologice este bine venită în acele împrejurări în care conştiinţa, găsindu-se în îndoială asupra faptului dacă trebuie să opteze pentru una sau alta din valorile care o solicită în acelaşi timp, ea poate fi mulţumită să găsească principiile care se cuvin a călăuzi alegerea sa Alegerea este de obicei o acţiune spontană Când însă conştiinţa este lipsită de funcţiunea spontaneităţii ei, din pricina unor motive heteronomice care o obnubilează, principiile ştiinţei axiologice îi pot fi de oarecare folos Evident, cunoştinţa principiilor va determina rareori fapta omului şi axiologia nu doreşte să dea reţete practice pentru orientarea acţiunii Rolul acesta şi-l poate asuma morala, în latura ei de tehnică a voinţei, dar cum, în acest rost al ei, morala trebuie să dispună de o tablă a valorilor, ea o va cere axiologiei Am spus că orientările conştiinţei sunt de obicei acţiuni spontane Chiar atunci când, în cazul unui conflict al scopurilor, acţiunea urmează alte drumuri şi pare a tinde către alte ţeluri decât acele legitime, conştiinţa ştie să aprecieze neligitimitatea acestora, restituind în intimitatea ei potrivită, ordine a valorilor Auto-cenzurările conştiinţei, a căror supremă formă patetică este remuşcarea, alcătuiesc unul din faptele axilogice cele mai remarcabile şi acela care dovedeşte spontaneitatea conştiinţei în acţiunea de a fixa treapta relativă a fiecărei valori Istoria filosofiei cunoaşte mai multe încercări de a reduce acţiunea spontană a conştiinţei ierarhizante la unele principii raţionale, explicând, de pildă, că dacă moralul este preferat economicului sau vitalului, lucrul s-ar datora faptului că cel dintâi slujeşte unei sfere mai largi de interese, că din realizarea moralului foloseşte întreaga speţă, în timp ce din realizarea economicului sau vitalului profită un singur individ Dacă însă, admiţând că principiul este just, ne întrebăm de ce interesele generele sunt preferabile celor individuale, răspunsul nu poate fi altul decât că avem de-a face aici cu o estimaţie spontană a conştiinţei, pe care nu o mai putem legitima prin mediaţiunea altor principii raţionale Insuccesul încercării de raţionalizare a conştiinţei axiologice este acela al tuturor tentativelor de a reduce imediatul la mediat şi iraţionalul la raţional: un rest rămâne neexplicat şi inexplicabil Situaţia aceasta obligă ştiinţa axiologică să se mulţumească cu simpla formulare a principiilor iraţionale care determină ierarhia valorilor şi, o data cu ea, ordinea preferinţelor axiologice spontane Aceste principii sunt următoarele: 1 Valorile personale sunt superioare valorilor reale 2 Valorile spirituale sunt superioare celor materiale 3 Valorile aderente sunt superioare celor libere 4 Valorile-scopuri sunt superioare valorilor-mijloace 5 Valorile amplificative sunt superioare celor perseverative 6 Valorile integrabile sunt superioare celor neintegrabile 7 Valorile integrative sunt superioare celor integrabile 8 O valoare este superioară faţă de alta cu atâtea trepte câte temeiuri de superioritate posedă în structura ei şi după cum temeiul superiorităţii ei aparţine unei calităţi mai înalte conform ordinei stabilite mai sus (personalitate, spiritualitate, aderenţă, scop, amplificare, integrabilitate, integrativitate) Conexând aceste principii cu acele caracterizări ale valorilor întreprinse mai sus, constatăm că faţă de valoarea economică (reală, materială, liberă, mijloc, perseverativă, integrabilă), valoarea vitală are un singur temei de superioritate în plus (fiind personală, materială, liberă, mijloc, perseverativă, integrabilă), valoarea juridică are un singur temei de superioritate, dar de o calitate mai înaltă (fiind reală, spirituală, liberă, mijloc, perseverativă, integrabilă), valoarea politică are două temeiuri de superioritate (fiind personală, spirituală, liberă, mijloc, perseverativă, integrabilă), valoarea teoretică are trei temeiuri de superioritate (fiind reală, spirituală, liberă, scop, amplificativă, integrabilă), valoarea estetică are patru (respectiv cinci) temeiuri de superioritate (fiind reală- respectiv personală, spirituală, aderentă, scop, amplificativă, neintegrabilă), valoarea morală are cinci temeiuri de superioritate (fiind personală, spirituală, aderentă, scop, amplificativă, integrabilă), valoarea religioasă are şase temeiuri de superioritate, printre care pe acela de calitatea cea mai înaltă (fiind personală, spirituală, aderentă, scop, amplificativă, integrativă) Parcurgând aceste caracterizări ale preferinţei, observăm că faţă de valoarea economică pe care, după indicaţiile conştiinţei am considerat-o ca primă treaptă a ierarhiei axiologice, valoarea vitală şi valoarea juridică posedă în plus câte un singur temei de superioritate Temeiul de superioritate al valorilor juridice , aparţinând însă unei calităţi mai înalte (spiritualitatea este mai înaltă decât personalitatea), valorile juridice se aşează pe o treaptă mai sus decât valorile vitale La rândul ei, valoarea estetică, întâlnită mai departe, posedă patru-respectiv cinci temeiuri de superioritate, ca una care este şi reală şi personală Cum insă valoarea estetică este singura neintegrabilă, singura care nu se poate însuma într-o dezvoltare progresivă a conştiinţei, ea posedă în sine o anumită inferioritate faţă de toate celelalte valori Indicele temeiurilor ei de superioritate ar putea fi deci, scăzut cu unul Cum însă faţă de valorile teoretice ea prezintă, printr-o latură a structurii ei, superioritatea de o calitate mai înaltă a personalităţii şi toate celelalte superiorităţi, în afară de integrativitate, locul ei este pe o treaptă mai sus faţă de valorile teoretice, dar pe una mai jos faţă de valorile morale, care au şi caracterul integrabilităţii Valoarea religioasă domină întreaga serie Analiza de mai sus ne permite a stabili următoarea ierarhie a valorilor: 1 valoarea economică, 2 valoarea vitală, 3 valoarea juridică, 4 valoarea politică, 5 valoarea teoretică, 6 valoarea estetică 7 valoarea morală, 8 valoarea religioasă Ierarhia valorilor poate fi stabilită între diferite tipuri generale ale lor, nu însă şi între diversele valori aparţinând aceluiaşi tip Putem spune că sănătatea este superioară avuţiei sau că binele este superior adevărului şi frumosului Ar fi însă greu de precizat prin motive teoretice dacă, înlăuntrul clasei valorilor morale, vitejia se cuvine a fi apreciată superioară cumpătării şi loialităţii sau dimpotrivă De asemeni, putem spune că politicul este superior juridicului Ne-ar fi însă greu să precizăm motivele pentru care autoritatea ar fi superioară organizării sau dimpotrivă Împrejurarea provine din aceea că ierarhia valorilor se stabileşte prin referire la învelişul raţionabil al valorilor, la coordonatele lor generale, nu la nucleul lor iraţional (cf |||, B, 1) Pe măsură, aşadar, ce înaintăm de la această sferă externă şi raţionabilă către intimitatea lor iraţională, operaţia ierarhizării devine mai dificilă Dar chiar atunci când nu mai poate recunoaşte principiile sale, conştiinţa continuă a estima treapta relativă a fiecărei valori particulare Nu există viaţă axiologică fără acţiuni de preferinţă Nuanţele preferinţei devin însă extrem de delicate şi greu de justificat pe măsură ce obiectele ei se particularizează D SISTEM ÎNCHIS SAU SISTEM DESCHIS Filosoful H Rickert, unul din cei mai de seamă axiologi contemporani, a emis odată părerea că valorile se grupează într-un sistem deschis, pe care dezvoltarea continuă a conştiinţei umane este capabilă să-l îmbogăţească necontenit Deşi H Rickert însuşi ne oferă o clasificare a valorilor, el nu dă acestei clasificări un caracter exhaustiv, încât dincolo de limitele ei se întinde aria altor cuceriri posibile ale conştiinţei axiologice Ce atitudine putem lua faţă de această părere? Desigur, întrucât, pentru punctul de vedere expus în această scriere, valoarea este obiectul unei dorinţe, nu ni se pare deloc exclus ca o dată cu trezirea unei dorinţe noi, să apară şi noi valori corelative Dar pentru ca această concluzie deductivă să poată fi definitiv primită, ar trebui să putem identifica în trecutul conştiinţei şi al culturii omeneşti, un moment în care cel puţin unele din valorile cunoscute astăzi să nu fi apărut Ar trebui săputem stabili un singur moment al invenţiei axiologice, pentru ca invenţiile ulterioare să devină plauzibile Adevărul este că, oricât de adânc am coborî în istoria culturii omeneşti, nu aflăm nicio epocă în care omul să nu fi dorit şi să nu fi găsit utilitatea, vitalitatea, legalitatea, puterea politică, adevărul, frumosul, binele şi sacrul ca nişte valori permanente ale conştiinţei lui Omul, în structura lui deziderativă actuală, pare a se fi constituit într-o epocă foarte îndepărtată şi amintirile istorice nu urcă niciodată înaintea acestei epoci, încât nicăieri nu poate fi găsit momentul inventiv al unei clase de valori necunoscute mai înainte De această stare a lucrurilor se izbesc toţi cercetătorii care, vrând să explice geneza unor valori, de pildă a celor estetice, prin alte valori anterioare, de pildă cele religioase, trebuie în cele din urmă să recunoască drept evident faptul că valorile respective au fost totdeauna simultane şi că problema urmărită de ei este, în realitate, o falsă problemă Dar dacă clasele generale de valori manifestă o statornicie, pe care nicio ştire istorică n-o infirmă, cuprinsul lor a crescut necontenit Astăzi, ca şi cu milenii în urmă, omul caută frumosul, dar formele pe care el le găseşte astăzi sunt cu mult mai numeroase şi mai variate decât în trecut Cine compară conţinutul artei moderne cu cel al artei primitive nu poate să nu-şi dea seama cât de mult cea dintâi s-a îmbogăţit în formele ei, chiar dacă aceste forme rămân izolate unele de altele, neînsumabile La fiecare formă estetică aderă o nouă valoare şi, astfel, este just să se spună că în vechile cadre statornice ale esteticului, conţinutul s-a diferenţiat şi s-a multiplicat într-o considerabilă măsură Iar ceea ce s-a întâmplat în trecut este sigur că se v-a întâmpla şi în viitor şi ceea ce s-a petrecut cu valoarea estetică s-a repetat şi se va putea repeta cu toate clasele generale de valori, încât nimic nu ne poate împiedica să întrezărim îmbogăţirea continuă a sistemului Această îmbogăţire nu ni se prezintă însă în forma unei anexări de cadre noi, ci în aceea a diferenţierii cadrelor statornice Sistemul valorilor ne apare, ca atare, închis cât priveşte limitele şi articulaţiile lui interioare El ne apare însă ca deschis, întrucât poate primi, între aceste limite şi articulaţii fixe, conţinuturi din ce în ce mai bogate Şi pentru că, vorbind despre un sistem axiologic închis sau deschis, dăm o întrebuinţare metaforică cuvintelor, putem continua metafora, spunând că sistemul valorilor pare închis în liniile de configuraţie ale suprafeţei sale, dar deschis în profunzimea lui, ca unul care poate primi aporturile nelimitate ale unor noi dorinţe Pentru că omul nu încetează să se dezvolte, este probabil că lumea lui de valori nu va înceta să crească, fără ca, pentru aceasta, el să abandoneze cadrele largi ale năzuinţelor lui Iar această îmbogăţire, adâncire şi diferenţiere a cadrelor axiologice ale omului constituie şi temeiul speranţelor lui cele mai întăritoare, în acele momente în care, constatând lipsa unor valori diriguitoare pentru împrejurările noi ale vieţii, el îşi poate spune că stă în posibilităţile conştiinţei lui să le câştige E ÎNCRUCIŞAREA SFERELOR PERSONALE Valorificările noastre, adică actele prin care cuprindem valorile, alcătuiesc una din funcţiunile principale ale persoanei umane Am definit, în adevăr, persoana drept un centru de valorificări În acelaşi loc am arătat, de asemeni, că persoana este un obiect obligatoriu al valorificărilor noastre, în aşa fel încât, dacă suntem liberi să valorificăm sau să ne abţinem de a valorifica bunurile reale, suntem constrânşi să valorificăm persoanele, care nu ne sunt niciodată indiferente Valorificările persoanelor cu care coexistăm se întâlnesc însă cu propriile noastre valorificări, cauzând efectul încrucişării sferelor personale, un fenomen pe care axiologia nu-l poate trece cu vederea În principiu, încrucişarea sferelor personale n-ar trebui să se producă Valorile posedă, în adevăr, caracterul generalităţii Mişcat de actele corelative de dorinţă, oricine poate cuprinde orice valoare Există apoi o ordine ierarhică obiectivă a valorilor, încât nimeni n-ar trebui să se îndoiască asupra rangului de preferinţă care urmează a fi acordat fiecărei valori în parte Dacă fiecare conştiinţă omenească s-ar dezvolta până la limita putinţelor de valorificare umană şi dacă nimic bun n-ar obnubila conştiinţa în acţiunea spontană a preferinţelor ei, în locul încrucişării sferelor personale, am avea coincidenţa lor totală De asemeni, în această ipoteză, în locul conflictelor care se ivesc în societatea omenească şi care, în esenţă, sunt conflicte ale valorificărilor pe care persoanele şi le aplică reciproc, am întâmpina acordul şi armonia neturburată În realitate însă, lucrurile nu se întâmplă astfel, căci deşi, teoreticeşte vorbind, valorile sunt generale, în existenţa empirică a conştiinţei ele au un vulum mai mic sau mai mare, adică sunt cuprinse mai des sau mai rar, în forme mai mult sau mai putin adecvate, unele din ele sunt dorite şi aflate de conştiinţa omului cu exclusivitate sau cu o preferinţă care pune în umbră aspiraţia către alte valori Individul în care valoarea economică are volumul cel mai mare, omul economic manifestă neînţelegere faţă de alţii Dominaţi de punctul de vedere al unei valori mai viu râvnită şi mai des cuprinsă de fiecare din aceştia, ierarhia obiectivă a valorilor se turbură pentru ei şi preferinţa lor alege şi afirmă valorile într-o ordine care nu mai coincide cu a semenilor stăpâniţi de punctul de vedere al unei valori deosebite Societatea omenească reprezintă o vastă reţea de sfere personale încrucişate Fără îndoială, conflictul nu este singurul aspect al societăţilor omeneşti, privită în latura lor axiologică Oamenii se iubesc şi se asociază adeseori, atunci când punctele lor de vedere coincid În numele aceloraşi valori, reprezentate în conştiinţele respective cu un volum identic şi determinând aceeaşi ordine subiectivă a preferinţelor, se ţes între oameni legături de simpatie, încredere, prietenie, fidelitate, colaborare Tabloul axiologic al societăţii, adică al coexistenţei persoanelor, înfăţişează o vastă retea de sfere personale încrucişate, în urzeala cărora se înscriu, mai des sau mai rar, regiuni de coincidenţă, de unire, de armonie Există oare posibilitatea extinderii acestor regiuni din urmă? Poate fi oare redus conflictul, şi armonia poate oare să-l înlocuiască? Sunt numeroşi cugetătorii care socotesc că lucrul, chiar dacă ar fi posibil, nu este de dorit O valoare, spun aceştia, nu poate fi cucerită decât împotriva altora, care urmează să fie combătute şi împinse în umbră În munca culturii, fiecare slujitor al ei trebuie să posede un punct de vedere, un centru personal, pentru ca opera lui să aibă temeinicie şi eficacitate Încrucişarea sferelor personale este poate un aspect dureros, dar el este inevitabil şi este util Faţă de acest mod de a gândi, sunt alţi cugetători care socotesc că acordul axiologic poate fi obţinut în toate acele cazuri în care un singur punct de vedere ajunge să domine cu exclusivitate, îndepărtând sau cel puţin subordonînd toate punctele de vedere deosebite şi stabilind o ordine a preferinţelor care culminează în valoarea impusă şi adoptată Pentru aceşti din urmă cugetători, acordul este vrednic a fi dorit şi el nu este imposibil, dar numai pe calea pe care am indicat-o Sunt, în fine, alţi gânditori care socotesc că dezacordul axiologic, deşi există, el nu este nici fatal, nici aplanabil numai pe calea unificării sub un singur punct de vedere Când considerăm limitarea structurilor axiologice personale, constatăm că ele sunt o cauză a neînţelegerii dintre oameni, mai cu seamă prin valeitatea lor de a se impune Imperialismul persoanei, nu limitarea ei empirică, este izvorul dezacordurilor axiologice Limitele consimţite lasă loc mai degrabă şi altor valori alături de ale noastre, iar dorinţa de a lărgi sfera personală prin însumarea tuturor acelor achiziţii ale culturii, care ne pot face receptivi pentru un număr cât mai mare şi mai variat de valori, reduce ea însăşi regiunea dezacordurilor Nu mi se pare apoi drept a spune că o valoare oarecare trebuie apărată împotriva altori valori, menite a fi respinse sau anulate în favoarea celei dintâi Orice valoare trebuie mai cu seamă apărată împotriva nonvalorii cu care se leagă în interiorul aceleiaşi sfere Adevărul nu trebuie apărat împotriva esteticului sau moralului, ci împotriva neadevărului; după cum esteticul şi moralul urmează să fie apărate şi câştigate împotriva urâtului şi răului În sfârşit, alte pricini ale dezacordurilor umane sunt de căutat în inadecuarea actelor de cuprindere a valorilor, în încercarea infructuoasă de a sesiza valorile din perspective care nu sunt potrivite cu ele sau în acea nerecunoaştere a caracterului general al valorilor şi al ordinii lor obiective, care ne închide într-un subiectivism încăpăţânat şi arbitrar Când toate aceste pricini ar fi înlăturate, multe dintre dimensiunile oamenior ar putea să dispară În serviciul acestui scop,ştiinţa axiologiei stabilind generalitatea valorilor, graniţele care separă structurile lor autonome, natura actelor care le pot cuprinde şi ordinea obiectivă a ierarhiei lor poate aduce mari servicii oamenilor şi societăţilor 